title: Moses Hess

text: Hess kuoli vuonna 1875 Pariisissa, mutta omasta toiveestaan hänet haudattiin Kölnin juutalaiselle hautausmaalle. Hänet haudattiin vuonna 1961 uudelleen Kinneretin hautausmaalle Israeliin.


title: Cock

text: Cock voi tarkoittaa ainakin seuraavia:


title: Tahdon

text: Tahdon voi tarkoittaa seuraavia:


title: Sarah Van der Wielen

text: Sarah Van der Wielen o.s. Lahti (s. 18. helmikuuta 1995 Klippan) on ruotsalainen kestävyysjuoksija. Hän on ruotsinsuomalainen.


title: Sarah Van der Wielen

text: Van der Wielen karsiutui 1 500 metrin alkuerissä Portlandin MM-hallikilpailuissa 2016. Toukokuussa 2016 hän rikkoi 26 vuotta vanhan 10 000 metrin Ruotsin ennätyksen ajalla 31.54,87. Amsterdamin EM-kilpailuissa 2016 hän sijoittui samalla matkalla yhdeksänneksi. Rio de Janeiron olympialaisissa hän sijoittui 10 000 metrillä 12:nneksi uudella Ruotsin ennätysajalla 31.28,43. Hän saavutti alle 23-vuotiaiden EM-kilpailuissa Bydgoszczissa 2017 hopeaa 10 000 ja pronssia 5 000 metrillä. Hän keskeytti 10 000 metriä Lontoon MM-kilpailuissa 2017.


title: Jonas Halonen

text: Jonas Tapani Halonen (s. 18. tammikuuta 1995) on norjalainen pikajuoksija.


title: Jonas Halonen

text: Halonen kuului Norjan pikaviestijoukkueeseen Amsterdamin EM-kilpailuissa 2016. 100 metrillä hän juoksi ennätyksekseen 10,54 sekuntia Lillehammerissa 19. kesäkuuta 2016. Hänellä on myös Suomen kansalaisuus. Suomessa hän edustaa Turun Urheiluliittoa.


title: Sergei Wlasoff

text: Sergei Wlasoff (21. syyskuuta 1859 Pietari – 23. syyskuuta 1924 Venetsia) oli venäläissyntyinen Suomeen asettunut tykistön kapteeni ja taidemaalari.


title: Sergei Wlasoff

text: Wlasoff palveli vuoteen 1917 saakka tykistöupseerina Viaporissa. Hän erosi Venäjän armeijan palveluksesta samana vuonna ja sai 1918 Suomen kansalaisuuden. Wlasoff asui Helsingissä Engelinaukio 13:ssa sijainneessa vuonna 1912 valmistuneessa jugendtalossa, jonka hän osti itselleen. Viimeisinä vuosinaan hän keskittyi maalaamiseen.


title: Sergei Wlasoff

text: Wlasoff suoritti taideopintoja Kristianiassa Norjassa ja osallistui Suomen Taiteilijain näyttelyihin vuosien 1893 ja 1924 välillä.


title: Eugen Taube

text: Eugen Taube (4. kesäkuuta 1869 Pietari – 12. maaliskuuta 1913 Espoo) oli venäläissyntyinen Suomessa asunut upseeri ja taidemaalari.


title: Eugen Taube

text: Balttilaiseen aatelissukuun kuuluneen Tauben isä oli insinööri ja vapaaherra Julius Ferdinand Taube. Eugen Taube oli vakinaisessa palveluksessa upseerina Viaporiin sijoitetussa venäläisessä varusväessä. Hän oli harjoittanut taideopintoja todennäköisesti Pietarissa ja hän osallistui Suomen Taiteilijain näyttelyihin vuosina 1892 ja 1893. Taube keskittyi lähes yksinomaan maisemamaalaukseen ja hän teki maalausmatkoja yhdessä taidemaalari Hjalmar Munsterhjelmin kanssa.


title: Blind Channel

text: Blind Channel on oululainen yhtye. Se perustettiin vuonna 2013. Yhtye soittaa omien sanojensa mukaan violent popia, joka on raskasta musiikkia, johon on yhdistetty pop -elementtejä, räppiä sekä kevyempää laulua. Yhtye esiintyi ensimmäisen kerran yleisölle vuonna 2013 kotikaupungissaan Oulussa. Maaliskuussa 2016 yhtye solmi keikkamyyntisopimuksen saksalaisen Dragon Productionsin kanssa.


title: Blind Channel

text: Yhtye on kertonut innoittajikseen Enter Shikarin, 30 Seconds to Marsin sekä vanhemman Linkin Parkin.


title: Blind Channel

text: Blind Channel osallistui vuonna 2014 järjestettyyn Wacken Metal Battleen. Se pääsi kolmen muun yhtyeen kanssa finaaliin, jonka se voitti päästen esiintymään saksalaiseen Wacken Open Airiin. Yhtye pääsi samana vuonna lämmittelemään innoittajakseen ilmoittamaa Enter Shikaria.


title: Blind Channel

text: Yhtye julkaisi Save Me -debyyttisinglensä vuonna 2013. Lokakuussa 2014 se julkaisi neljän kappaleen mittaisen EP:n.


title: Blind Channel

text: Lokakuussa 2015 yhtye ilmoitti siirtyneensä studioon nauhoittamaan debyyttialbumiaan. Helmikuussa se kertoi saaneensa nauhoitukset valmiiksi. Albumin ensimmäisen singlen “Unforgivenin“ yhtye julkaisi jo kesäkuussa 2015. Debyyttialbumi Revolutions julkaistiin 1. lokakuuta 2016. Levy sai positiiviset arvostelut muun muassa Soundilta (4/5 tähteä) ja Kaaoszinelta (9½/10).


title: Blind Channel

text: Blind Channel valittiin kesäkuussa 2016 kanadalaisyhtye Simple Planin lämmittelijäksi neljälle keikalle, jotka järjestettiin Suomessa sekä kaikissa Baltian maissa. Alkuvuodesta 2017 yhtye toimi lämmittelijänä myös Royal Republicin sekä myöhemmin keväällä myös Amaranthen Suomen kiertueella.


title: Blind Channel

text: Joulukuussa 2017 Blind Channel kertoi saaneensa toisen studioalbuminsa äänitykset valmiiksi. Ensimmäinen single, "Sharks Love Blood", oli julkaistu jo saman vuoden lokakuussa. Blood Brothers -niminen albumi julkaistiin huhtikuussa 2018. Musicalypse sekä Kaaoszine antoivat molemmat levylle arvosanaksi 9/10.


title: Blind Channel

text: Helmikuussa Blind Channel lämmitteli Helsingin jäähallissa soittanutta Hollywood Undeadia. Yhtyeiden jäsenet päätyivät keskustelemaan konsertin jälkeen takahuoneessa ja lopulta Blind Channelia pyydettiin Hollywood Undeadin lämmittelijäksi myös neljälle muulle Euroopan kiertueen konsertille. Toukokuussa Blind Channel soitti ensimmäisen kerran Tavastia-klubilla pääesiintyjänä. Albumin julkaisun jälkeen yhtye aloitti kesäkuussa kiertueen, joka sisälsi esiintymisiä niin Suomessa kuin ulkomaillakin.


title: Blind Channel

text: Marraskuussa 2018 Blind Channel julkaisi ensimmäisen singlen Over My Dead Body kolmannelta albumiltaan.


title: Blind Channel

text: Joulukuussa 2018 Blind Channel teki kuusi keikkaa Iso-Britanniassa All That Remainsin ja Sevendustin lämmittelijänä. Joulukuussa Blood Brothers sai ehdokkuuden Emma Gaalaan vuoden paras rock-kategoriassa.


title: Sensuroimaton

text: Sensuroimaton on rap-artistien Altiksen ja 2:nen:n vuonna 2016 julkaistu albumi. Levy julkaistiin 5. kesäkuuta 2016.


title: Suomen pojat Espanjassa

text: Suomen pojat Espanjassa on vuonna 1939 ilmestynyt muistelmateos, jolla kerättiin varoja Espanjan sisällissotaan tasavaltalaisten puolella osallistuneille suomalaisille vapaaehtoisille ja heidän perheilleen. Kirjan toimitussihteeri oli kirjailija Jarno Pennanen ja muun toimituskunnan muodostivat aikakauden vasemmistolaiset kulttuurivaikuttajat Viljo Kajava, Paavo Pajunen, Elvi Sinervo, Cay Sundström, Taimi Torvinen, Arvo Turtiainen, Katri Vala ja Hella Vuolijoki. Teoksen painos oli 3 000 kappaletta ja sen kustantajaksi on merkitty toimittaja Hilkka Viitanen.


title: Suomen pojat Espanjassa

text: Vuosina 1936–1939 käytyyn Espanjan sisällissotaan osallistui yhteensä 72 Suomesta lähtenyttä vapaaehtoista, joista kaatui 14. Heidän lisäkseen sodassa oli mukana vajaat 150 amerikan- ja kanadansuomalaista sekä joitakin Neuvostoliitossa vaikuttaneita suomalaisia punaupseereita. Suomalaiset taistelivat kansainvälisten prikaatien riveissä. Ne muodostettiin muutama kuukausi sodan syttymisen jälkeen syksyllä 1936 ja hajotettiin kaksi vuotta myöhemmin, jonka jälkeen suurin osa prikaatien taistelijoista evakuoitiin kotimaihinsa. Suomalaisten pääjoukko palasi Helsinkiin 11. joulukuuta 1938. Kirja valmistui tämän jälkeen muutamassa kuukaudessa. Sen esipuhe on päivätty 31. toukokuuta 1939.


title: Suomen pojat Espanjassa

text: Etsivän Keskuspoliisin mukaan ajatuksen kirjasta esitti Espanjassa sotinut punaupseeri Herman Haapaniemi, joka oli siirtynyt Neuvostoliittoon 1930-luvun puolivälissä. Toimituskunnan jäsenistä Paavo Pajunen taisteli Espanjassa vuosina 1937–1938 ja myös Cay Sundström vieraili maassa keväällä 1937. Teoksen myyntitulot jaettiin Suomeen palanneille vapaaehtoisille. Useat heistä vangittiin paluunsa jälkeen, lisäksi vasemmistolaisessa toiminnassa mukana olleiden oli vaikea hankkia elantoaan työnantajien laatimien ”mustien listojen” vuoksi.


title: Suomen pojat Espanjassa

text: Kirja sisältää seitsemän nimellä tai nimimerkillä tunnetun suomalaisen kokemuksia Espanjan sisällissodasta vuosilta 1937–1938. Omalla nimellään kirjoittivat Paavo Pajunen, Herman Haapaniemi, Sulo Paaso ja Lauri Räsänen, lisäksi teoksessa on nimimerkkien ”Pekkalin”, ”Valter” ja ”Teppo Ilja” kirjoituksia. Ensin mainittu on helsinkiläinen Arvi Pekkalin ja ”Valter” todennäköisesti Espanjassa nimellä Walter From esiintynyt tamperelainen Eino Laakso. ”Teppo Iljan” oikea henkilöllisyys ei ole tiedossa. Pekkalinia lukuun ottamatta kaikki tunnetut olivat SKP:n jäseniä. Mukana on myös anonyymien kirjoittajien tekstejä, joista suurin osa lienee Pajusen ja Lauri Vileniuksen käsialaa.


title: Suomen pojat Espanjassa

text: Teksteistä osa on peräisin rintamalta lähtetyistä kirjeistä, joita sodan aikana julkaistiin vasemmistolaisissa lehdissä, kuten "Kirjallisuuslehdessä", "Suomen Sosialidemokraatissa" sekä Merimies-Unionin äänenkannattajassa "Merimies"-lehdessä ja osa puolestaan heti sodan jälkeen kerätyistä muistelmista. Lukujen johdannot ja myös jotkut katkelmat lienevät teoksen toimitussihteerin Jarno Pennasen kirjoittamia. Omakohtaisten muistelmien lisäksi kirjassa on Cay Sundströmin kirjoittama tiivistelmä Espanjan historiasta sekä katsaus sotaa edeltäneeseen poliittiseen tilanteeseen. Mukana on myös latvialaisen sosialistin Bruno Kalninšin selostus sisällissodan vaiheista, professori Väinö Lassilan vapaaehtoisten paluujuhlassa 30. joulukuuta 1938 pitämä kaatuneiden muistopuhe sekä Elvi Sinervon kirjoittama runo "Äiti". Kirjan lopussa on vielä luettelo kaatuneista henkilötietoineen sekä karttaliitteitä. Varsinaisten taistelukuvausten lisäksi kirja sisältää kertomuksia rintamien takaisesta elämästä sekä muun muassa Madridin ja Valencian pommituksista ja niiden siviiliuhreista.


title: Suomen pojat Espanjassa

text: Koska kommunistinen toiminta oli Suomessa kiellettyä vuoden 1944 välirauhansopimukseen saakka, vältettiin kirjassa mainitsemasta koko sanaa ja samasta syystä osa kirjoittajista ei esiintynyt omalla nimellään. Teoksessa sotaa tulkitaan kuitenkin tiukasti Kominternin hyväksymällä tavalla. Siitä esitetään vain Neuvostoliiton tukemien kommunistien oma näkemys, vaikka tasavaltalaisten riveissä taisteli myös muun muassa sosialidemokraatteja, trotskilaisia ja anarkisteja.


title: Suomen pojat Espanjassa

text: Kirjaa myytiin lähinnä vasemmistopiireille, mutta sen arvostelukappaleet tavoittivat myös poliittisia vastustajia. Esimerkiksi äärioikeistolaisen IKL:n julkaisema lehti "Luo Lippujen" kirjoitti teoksessa ylistettävän ”rikoksista ehkä vaarallisinta” eli valtiopetosta.


title: Suomen pojat Espanjassa

text: Kirjan kannen on suunnitellut kuvataiteilija Tapio Tapiovaara, joka oli itsekin halukas liittymään kansainvälisiin prikaateihin yhdessä kirjailija Arvo Turtiaisen kanssa. SKP:n värväystoimintaa johtanut Toivo Karvonen suostutteli heidät kuitenkin jäämään Suomeen. Karvonen piti harvojen vasemmistolaisten kulttuurivaikuttajien toimintaa arvokkaampana kotimaassa, eikä halunnut lähettää heitä kuolemanvaaraan ulkomaille. Kannen kuva on XV kansainvälisessä prikaatissa taistelleelle suomalaissotilaalle annetusta mallisotilaan kunniakirjasta.


title: Suomen pojat Espanjassa

text: Jatkosodan aikana Tamperella vaikuttaneen sodanvastaisen ryhmän jäsenet ottivat omaan toimintaansa mallia kirjan partisaaneista kertovasta luvusta. Siitä kopioitujen ohjeiden mukaan rakennetuilla räjähteillä sabotoitiin junaliikennettä Tampereen seudulla kesän ja syksyn 1942 aikana. Espanjassa vastaavilla räjähteillä häirittiin fasistien rautatiekuljetuksia.


title: Suomen pojat Espanjassa

text: Myös amerikansuomalaiset julkaisivat samanlaisen kirjan, joka ilmestyi Yhdysvalloissa nimellä "Meidän poikamme Espanjassa" (Finnish Workers Federation, New York, 1939). Sen toimittaja oli K. E. Heikkinen ja kuvittaja William Lahtinen.


title: Diana l’affascinatrice

text: Diana l’affascinatrice (”Viettelijätär Diana”) on vuonna 1915 valmistunut italialainen mykkäelokuva. Gustavo Serenan ohjaaman romanttisen vakoiluseikkailun pääosaa näyttelee Francesca Bertini.


title: Diana l’affascinatrice

text: Diana on vihollisvaltion lähettämä seikkailijatar, jonka tehtävänä on varastaa kapteeni Newselle uskotut linnoituslaitteiden piirustukset. Hän hankkiutuu suhteeseen upseerin kanssa ja saa käsiinsä piirustukset, mutta päättää pelastaa rakastamansa miehen ja kadota sen jälkeen ikuisiksi ajoiksi.


title: Diana l’affascinatrice

text: Roomalaisen Caesar Filmin tuottama "Diana l’affascinatrice" on tavanomainen ja juoneltaan epäuskottava mykkäfilmin agenttiseikkailu. Sen arviointia vaikeuttaa säilyneiden osien hajanaisuus ja varsinkin loppuratkaisun puuttuminen. Elokuvan tekevät kiinnostavaksi Francesca Bertinin näyttelijäntyöskentely ja ohjaaja Gustavo Serenan vaihtelevat kuvakulmat. Aikalaiskriitikko piti elokuvaa kaupallisuutta tavoittelevana näyttelijälahjakkuuksien tuhlauksena.


title: Diana l’affascinatrice

text: Elokuvan ranskan- ja hollanninkielinen versio on restauroitu Belgian elokuva-arkistossa vuonna 2003. Alkuperäisestä 1654 metrin pituudesta on säilynyt 1232 metriä. Restaurointi on nähtävissä European Film Gateway -sivustolla.


title: Gina Lückenkemper

text: Gina Lückenkemper (s. 21. marraskuuta 1996) on saksalainen pikajuoksija. Amsterdamin EM-kilpailuissa 2016 Lückenkemper saavutti pronssia sekä 200 metrillä ajalla 22,74 että 4 × 100 metrin viestissä. Rio de Janeiron olympialaisissa hän karsiutui 200 metrin välierissä ja oli pikaviestissä neljäs. IAAF World Relays -kilpailuissa 2017 hän saavutti hopeaa 4 × 200 metrin viestissä. Lontoon MM-kilpailuissa 2017 hän karsiutui 100 metrin välierissä ja sijoittui pikaviestissä neljänneksi. Berliinin EM-kilpailuissa 2018 hän sai 100 metrillä hopeaa ajalla 10.98 ja pikaviestissä pronssia.


title: Gina Lückenkemper

text: Lückenkemper voitti 200 metrillä alle 20-vuotiaiden Euroopan-mestaruuden Eskilstunassa 2015 tuulituloksella 22,41. Junioreiden maailmanmestaruuskilpailuissa hänen paras henkilökohtainen saavutuksensa on 200 metrin viides sija Donetskin alle 18-vuotiaiden MM-kilpailuista 2013. Alle 20-vuotiaiden MM-kilpailuissa hän saavutti pronssia 4 × 100 metrin viestissä 2014.


title: Gina Lückenkemper

text: Lückenkemperin ennätys 100 metrillä on 10,95 (2017) ja 200 metrillä 22,67 (2016).


title: Diagnoosien yleistyminen

text: Diagnoosien yleistyminen tarkoittaa ilmiötä, jossa lääketieteelliset diagnoosit yleistyvät ja niissä havaitaan kasvava trendi. Diagnoosien yleistyminen tarkoittaa sairauden vallitsevuuden (prevalenssi) tai ilmaantuvuuden (insidenssi) kasvua. Diagnoosien yleistyminen on epidemiologinen ja kansanterveydellinen huomionkohde. Diagnoosien yleistymiseen liittyy kysymys, että ovatko ihmiset sairaampia kuin aikaisemmin.


title: Diagnoosien yleistyminen

text: Lukemattomien sairauksien diagnoosit ovat yleistyneet vuosikymmenten kuluessa, mutta joidenkin sairauksien diagnoosit ovat yleistyneet huomattavan runsaasti. Useita yleistyneitä neurologisia tai psykiatrisia diagnooseja kutsutaan häiriöiksi. Huomionarvoinen diagnoosien yleistyminen koskee esimerkiksi autismin kirjon häiriöitä, tarkkaavaisuus- ja ylivilkkaushäiriötä (ADHD), masennushäiriöitä ja ahdistuneisuushäiriöitä. Myös muiden muassa sydän- ja verisuonitautien, kuten verenpainetaudin ja kolesterolitaudin, ja keliakian diagnoosit ovat yleistyneet huomattavasti. Esimerkiksi autismidiagnoosi on kasvanut eksponentiaalisesti kymmenkertaiseksi neljässä vuosikymmenessä.


title: Diagnoosien yleistyminen

text: Diagnoosien yleistyminen ei ole yksiselittäistä ja sitä on yritetty selittää eri syillä. Diagnoosien yleistyminen voi johtua parantuneesta diagnosoinnista, aikaisemmasta alidiagnosoinnista, sairauden lisäämisestä tautiluokitukseen, sairauden tautiluokituksen diagnosointikriteerien löyhentymisestä, väestön aikaisempaa korkeammasta iästä, ympäristötekijöistä kuten ruokavaliosta tai liikkumattomuudesta, sairaustietoisuuden kasvusta ja avun hakemisen kynnyksen madaltumisesta, ylidiagnosointi lääkärien ja lääketeollisuuden eduista, tai medikalisaatiosta eli ihmiselämän ja poikkeavuuksien lääketieteellistymisestä. Esimerkiksi autismidiagnoosin yleistyminen on arvoitus.


title: Diagnoosien yleistyminen

text: Tarkkaavaisuus- ja ylivilkkaushäiriö eli ADHD on yleistynyt ja se on yleisempää pojilla. Yhdysvalloissa 4-17-vuotiaista lapsista 11 prosentille on annettu ADHD-diagnoosi. Vuosien 2003 ja 2011 välillä ADHD-diagnoosi kasvoi Yhdysvalloissa 43 prosenttia. ADHD-diagnoosien kasvu huolestuttaa yhdysvaltalaislääkäreitä. Yhdysvalloissa ADHD-lääkitystä saavien aikuisten lukumäärä kasvoi 53 prosenttia vuosina 2008-2012. Joissain tapauksissa lapsen vanhemmat pyrkivät saamaan lapselle keskittymistä ja jaksamista kohottavan ADHD-lääkityksen, jotta lapsen arvosanat parantuisivat ja koulumenestys varmistuisi. Vanhemmat voivat olla yli-innokkaita syyttämään ADHD:ta huonon koulumenestyksen syyksi etsimättä muita selityksiä.


title: Diagnoosien yleistyminen

text: Peter Conrad ja Meredith Bergey ovat julkaisseet "Social Science and Medicine" -tiedelehdessä tutkimuksen, jossa he tarkastelivat ADHD-diagnoosin yleistymistä Isossa-Britanniassa, Saksassa, Ranskassa, Italiassa ja Brasiliassa. Conrad ja Bergey tunnistivat viisi trendiä: lääketeollisuuden lobbareiden menestyksen ADHD:n lääkehoidossa käytettävien stimulanttien markkinointirajoitusten höllentämisessä, psykoanalyyttisen keskusteluterapian korvautumisen lääkehoidolla, eurooppalaiset ja eteläamerikkalaiset lääkärit omaksuvat yhdysvaltalaisen DSM-kriteeristön, joka on laajempi ja diagnosointikynnys on matalampi, äänekkäät ADHD:n puolestapuhujaryhmät (advocacy groups) jotka työskentelevät tiiviisti lääkevalmistajien kanssa sekä helpottunut tiedonsaanti ADHD:sta erityisesti Internetissä mikä saa ihmisiä etsimään hoitoa oma-aloitteisesti.


title: Diagnoosien yleistyminen

text: Yhdysvaltalaisen neurologin Richard Saulin mukaan ADHD:ta ei ole olemassa. Yhdysvaltalaisen tohtorin Bruce Perryn mukaan ADHD ei ole oikea sairaus vaan oireiden kuvaus ja kuka tahansa täyttäisi muutaman diagnosointikriteerin jonain hetkenä.


title: Diagnoosien yleistyminen

text: Parasetamolin käyttö raskausaikana saattaa lisätä pysyvien aivotoiminnan häiriöiden riskiä syntyvällä lapsella ja kasvattaa lapsen ADHD-riskiä.


title: Diagnoosien yleistyminen

text: Uusien autismin kirjon diagnoosien määrä on noussut Yhdysvalloissa vuosien 1975 ja 2012 välillä 0,2 promillesta kahteen prosenttiin.Englannissa vuonna 2011 tehdyssä laajassa epidemiologisessa väestötutkimuksessa ei kuitenkaan havaittu autismin kirjon tilojen yleistymistä. Tulos saattaa merkitä sitä, että diagnoosien kasvu selittyisi Aspergerin oireyhtymän lisäämisellä tautiluokitukseen ja Kannerin oireyhtymän aiempaa paremmalla diagnosoinnilla. Toinen mahdollisuus on, että Kannerin oireyhtymä on yleistynyt, sillä laitoksissa asuva väestö oli rajattu kyseisen tutkimuksen ulkopuolelle. Kannerin oireyhtymän mahdollinen lisääntyminen saattaisi selittyä naisten lisääntyneellä masennuslääkkeiden käytöllä raskausaikana ja sillä, että syntyvien lasten vanhemmat ovat aiempaa iäkkäämpiä.


title: Diagnoosien yleistyminen

text: Parasetamolin käyttö raskausaikana saattaa lisätä pysyvien aivotoiminnan häiriöiden riskiä syntyvällä lapsella ja kasvattaa lapsen autismiriskiä>.


title: Diagnoosien yleistyminen

text: Keliakiaa sairastavien lasten lukumäärä on Suomessa kaksinkertaistunut kymmenessä vuodessa. Yhdysvalloissa keliakiadiagnoosi on kahdella miljoonalla ihmisellä. 2000-luvun alussa käytännössä kenelläkään ei ollut keliakiadiagnoosia. Gastroenterologi Joseph Murrayn Mayo Clinicille tekemän tutkimuksen mukaan parantunut diagnosointi ei ole ainoa syy keliakiadiagnoosien yleistymiseen, vaan sairastavien lukumäärä on kasvanut nelinkertaiseksi 50 vuodessa.


title: Kämmäkkä

text: Kämmäkkä on kylä Sastamalan kunnassa Pirkanmaalla. Se sijaitsee Ylistenjärven eteläpuolella lähellä Huittisten rajaa. Kämmäkkä on aikoinaan kuulunut Kiikan kuntaan. Asukkaita kylässä on noin 70.


title: Kämmäkkä

text: Kämmäkkä ei ole maarekisterikylä, vaan se on syntynyt Kiikan kylien takamaille. Erämaat ovat erottaneet Kämmäkän Kiikasta ja Tyrväästä, ja lähimmät yhteydet ovat ennen vanhaan olleet Huittisiin päin. Nykyisin kylästä ovat poistuneet palvelut, ja entinen kansakoulu on myyty kyläseuralle.


title: Bugeat

text: Bugeat on kunta keskisessä Ranskassa Corrèzen departementissa Akvitania-Limousin-Poitou-Charentesin alueella. Kunnassa on entisen olympiavoittajan Alain Mimounin perustama useiden eri urheilulajien harjoittelukeskus.


title: Bugeat

text: Kaatuneiden muistomerkkiin ("Monument aux morts de Bugeat") on kaiverrettu sodassa kaatuneiden kyläläisten nimet. Niitä on ensimmäisestä maailmansodasta 74, toisesta maailmansodasta 11 ja Algerian sodasta 2.


title: Degeneratiivinen sairaus

text: Degeneratiivinen sairaus eli rappeuttava sairaus on mikä tahansa sairaus, joka aiheuttaa aikaa myöden haitallisia kudosmuutoksia rappeuttaen siten elimistöä tai muuta kehoa.


title: Degeneratiivinen sairaus

text: Neurodegeneratiiviset sairaudet rappeuttavat lähinnä hermostoa aiheuttaen hermosolujen toimimattomuuden tai kuolemisen. Esimerkki tästä on Alzheimerin tauti. Toiset kaksi yleistä rappeuttavien sairauksien ryhmää ovat sydämeen ja verenkiertojärjestelmään vaikuttavat sairaudet (esimerkiksi sepelvaltimotauti), sekä epätavallista ja liikaa solukasvua aiheuttavat eli neoplastiset sairaudet (esimerkiksi syövät).


title: Degeneratiivinen sairaus

text: Rappeuttavia sairauksia on hyvin monia ja niistä osa liittyy ikääntymiseen. Sairauksia voivat pahentaa normaali kehon kuluminen, huono kunto ja huonot elintavat sairaudesta riippuen. Osa- tai pääsyynä voi olla myös geenit ja siten osa sairauksista voi olla selkeästi perinnöllisiä kuten Huntingtonin tauti. Joskus sairauksien aiheuttajina ovat virukset, myrkyt ja muut kemialliset aineet. Joskus syy on tuntematon.


title: Degeneratiivinen sairaus

text: Jotkin rappeuttavat sairaudet voidaan parantaa, mutta ei aina. Tautia potevan oireita voidaan silti ehkä helpottaa.


title: Meymac

text: Meymac on kunta keskisessä Ranskassa Corrèzen departementissa Akvitania-Limousin-Poitou-Charentesin alueella. Alueen politiikassa vaikutti ennen presidentiksi tulemistaan Jacques Chirac.


title: Meymac

text: Kunnan nähtävyyksiä on 1100-luvulla perustettu luostari Abbaye Saint-André de Meymac, joka kuuluu Ranskan historiallisiin monumentteihin. Luostarissa on nykyään kaksi museota. Arkeologinen museo on nimetty Marius Vazeilles'n mukaan. Hän oli paikallinen arkeologi, joka keräsi ympäröivältä Millevachesin ylängöltä ("Plateau de Millevaches") historiallista esineistöä. Toinen museoista on vuonna 1979 perustettu nykytaiteen museo "Centre d'art contemporain".


title: Väritehtaanranta

text: Väritehtaanranta on puisto Vantaalla Tikkurilan suuralueen Kuninkaalan kaupunginosassa Keravanjoen varrella, Tikkurilankosken etelärannalla ja pääradan itäpuolella. Se sijaitsee Tikkurila-osakeyhtiön tehdasalueen ja Keravajoen välissä.


title: Väritehtaanranta

text: Yhdessä Tikkurilanrannan kanssa se muodostaa kilometrin mittaisen puiston Keravanjoen varren ulkoilureitillä. Puistomaisten alueiden lisäksi siellä on luonnonmukaisia alueita. Puistossa on rautatien alikäytävän lähellä vesiallas, joka on reunustettu luonnonkivellä. Altaassa on suihkulähde.


title: Hilkka Ahmala

text: Hilkka Kyllikki Ahmala (myös. Viitanen, 12. marraskuuta 1915 Helsinki – 2. maaliskuuta 1972 Helsinki) oli suomalainen toimittaja, joka 1950–1960-luvuilla oli yksi tunnetuimmista suomalaisen työväenlehdistön toimittajista. Hän oli jo ennen sotavuosia aktiivisesti mukana maanalaisessa kommunistisessa liikkeessä ja joutui toimintansa vuoksi myös vankilaan.


title: Hilkka Ahmala

text: Kansakoulun käynyt Ahmala työskenteli Elannon maitokaupan myyjänä ja lähti 1930-luvun puolivälissä mukaan kielletyn Suomen Kommunistisen Puolueen toimintaan. Etsivä Keskuspoliisi raportoi hänestä ensimmäisen kerran vuonna 1935. Hän oli Jenny Pajusen ohella yksi sotaa edeltävien vuosien työläisnaisista, joka liikkui aktiivisesti Suomen harvalukuisen vasemmistoälymystön piirissä. Ahmala oli mukana muun muassa Helsingin Työväen Näyttämön toiminnassa, jossa hän näyttelemisen lisäksi lausui runoja. Vuosikymmenen lopulla Ahmala työskenteli kommunistien julkaiseman "Kirjallisuuslehden" konttorissa ja välirauhan aikana 1940–1941 lyhytaikaiseksi jääneen Suomen-Neuvostoliiton rauhan ja ystävyyden seuran toimistossa. Jatkosodan sytyttyä vuonna 1941, hänen kotoaan löydettiin laittomia lentolehtisiä ja Ahmala suljettiin turvasäilöön.


title: Hilkka Ahmala

text: Moskovan välirauhan jälkeen 1944 hän siirtyi "Vapaan Sanan" toimitukseen ja sieltä edelleen vuonna 1957 perustettuun "Kansan Uutisiin". 1950-luvun alussa hän kuului Suomi–Kiina-seuran hallitukseen ja oli myöhemmin mukana muun muassa Kansan Sivistystyön Liiton toiminnassa. Vuonna 1965 Ahmala käänsi yhdessä Raija Jänicken kanssa Kansankulttuurin julkaiseman satukirjan "Peikon lahja".


title: Hilkka Ahmala

text: Hilkka Ahmalan isä oli työläisrunoilija Kössi Ahmala, jonka valkoiset teloittivat Viipurissa vuoden 1918 sisällissodan loppuvaiheessa. 1930-luvulla hän oli avioliitossa Kauno Viitasen (1912–1992) kanssa.


title: Neuvic (Corrèze)

text:
Neuvic on kunta keskisessä Ranskassa Corrèzen departementissa Akvitania-Limousin-Poitou-Charentesin alueella.
Kunnan nähtävyyksiä on Henri Queuille omistettu vuonna 1982 perustettu Ranskan vastarintaliikemuseo "Musée de la Résistance Henri Queuille".


title: Topi Miettinen

text: Topi Miettinen (s. 18. marraskuuta 1974 Helsinki) on suomalainen taloustieteilijä. Hän työskentelee taloustieteen professorina Hankenilla. Aiemmin Miettinen on työskennellyt muun muassa tutkijana ETLAssa, Helsingin yliopistossa, Max Planck -instituutissa, Tukholman kauppakorkeakoulussa ja Aalto-yliopiston kauppakorkeakoulussa. Miettinen on erikoistunut soveltavaan peliteoriaan ja käyttäytymistaloustieteeseen.


title: Topi Miettinen

text: Miettinen on koulutukseltaan taloustieteen tohtori. Hän väitteli tohtoriksi University College Londonista vuonna 2006.


title: Anders Jansson

text: Anders August Jansson (27. tammikuuta 1859 Hellesby, Hammarland, Ahvenanmaa – 22. tammikuuta 1882) oli suomalainen taidemaalari.


title: Anders Jansson

text: Jansson opiskeli Suomen Taideyhdistyksen piirustuskoulussa Turussa 1878–1879 sekä Saksassa Düsseldorfin Kunstakademiessa 1880–1881.


title: Jim Barnes

text: Velvet James ”Jim” Barnes (13. huhtikuuta 1941 Tuckerman, Arkansas – 14. syyskuuta 2002 Silver Spring, Maryland) oli yhdysvaltalainen koripalloilija ja olympiavoittaja. NBA:ssa Barnes pelasi seitsemällä kaudella vuosina 1964–1970 ja voitti sarjan mestaruuden vuonna 1969.


title: Jim Barnes

text: New York Knicks varasi isona laitahyökkääjänä ja sentterinä pelanneen Barnesin NBA:han territoriaalisten varausten jälkeen ensimmäisellä vuorolla . Hänet valittiin vuonna 1965 eseen. Viittä eri NBA-seuraa vuosina 1964–1970 edustanut Barnes voitti sarjan mestaruuden Boston Celticsissä vuonna 1969.


title: Jim Barnes

text: Yhdysvaltain miesten maajoukkueessa Barnes voitti olympiakultaa Tokiossa 1964.


title: Woldemar Miettinen

text: Woldemar Miettinen (27. heinäkuuta 1886 Pietari – 4. maaliskuuta 1962) oli suomalainen restauroija ja taidemaalari.


title: Woldemar Miettinen

text: Woldemar Miettisen isä Antti Miettinen muutti Nilsiästä Pietariin jossa hän toimi hopeaseppänä omassa verstaassaan. Miettinen opiskeli Pietarissa Keisarillisen taiteen edistämisyhdistyksen koulussa 1904–1911 sekä Pietarin taideakatemiassa 1911–1912 ja yksityisesti Dimitrieff-Kavkaskyn johdolla 1912–1914. Hän osallistui Suomen Taiteilijain näyttelyyn 1926 ja hänen töitään oli esillä myös Kuopiossa 1939 järjestetyssä Savolaisen taiteen näyttelyssä. Miettinen työskenteli kirjapainoalalla painolaattojen valmistajana ensin Pietarissa ja Venäjän vallankumouksen jälkeen Suomeen muutettuaan Viipurissa, Kuopiossa ja viimeksi Tilgmannin kirjapainossa Helsingissä.


title: Pete McCaffrey

text: John Paul ”Pete” McCaffrey (24. joulukuuta 1938 Tucson, Arizona – 4. maaliskuuta 2012 Belleair, Florida) oli yhdysvaltalainen koripalloilija ja olympiavoittaja.


title: Pete McCaffrey

text: McCaffrey pelasi AAU:ssa ja voitti Yhdysvaltain miesten maajoukkueessa olympiakultaa Tokiossa 1964. Hän pelasi myös Yhdysvaltain neljänneksi sijoittuneessa joukkueessa vuoden 1963 MM-kilpailuissa.


title: Pete McCaffrey

text: McCaffrey kuoli 73-vuotiaana Floridan Belleairissa 4. maaliskuuta 2012.


title: Hirschin raportti

text: Hirschin raportti (engl. "Hirsch Report") oli Yhdysvaltojen energiaviraston tilaama tutkimus, jossa selvitettiin öljyhuipun ajankohtaa, seurauksia ja vastausta riskien hallitsemiseksi. Raportin virallinen nimi oli "Peaking of World Oil Production: Impacts, Mitigation, and Risk Management". Raportti julkaistiin helmikuussa 2005. Pääkirjoittajana toimi energia-alan asiantuntija Robert L. Hirsch, jonka mukaan raporttia on nimitetty. Raportin johdanto alkoi sanoilla, että öljyhuippu on ennennäkemätön riskienhallintaongelma.


title: Mauriac (Cantal)

text: Mauriac on kunta keskisessä Ranskassa Cantalin departementissa Auvergne-Rhône-Alpesin alueella.


title: Mauriac (Cantal)

text: Mauriac on yksi Cantalin departementin vanhimmista kaupungeista. 800-luvulla sinne perustettiin Saint Pierren luostari. Siitä muodostui pyhiinvaelluksen keskus, joka houkutteli lukuisia pyhiinvaeltajia. 1000-luvulla aloitettiin Notre Damen basilikan rakentaminen ja Mauriacista alkoi kehittyä myös markkinakaupunki. Kaupunki jatkoi kasvuaan läpi keskiajan ja siitä muodostui alueensa keskus.


title: Mauriac (Cantal)

text: Kunnan nähtävyyksiä on 1000-luvulla perustettu basilika "Notre-Dame-des-Miracles de Mauriac", joka kuuluu Ranskan historiallisiin monumentteihin.


title: Trimetyylialumiini

text: Trimetyylialumiini (CHAl) on alumiinin organometalliyhdisteisiin kuuluva orgaaninen yhdiste. Yhdistettä voidaan käyttää muun muassa katalyyttinä polymeerien valmistuksessa ja lähtöaineena elektroniikassa.


title: Trimetyylialumiini

text: Trimetyylialumiini on huoneenlämpötilassa väritöntä nestettä. Yhdiste täytyy säilöttää suojakaasun alaisuudessa, koska se reagoi erittäin voimakaasti ilman hapen ja veden kanssa muodostaen alumiinihydroksidia, alumiinioksidia, hiilidioksidia ja metaania. Reaktion tuloksena syntyvä metaani voi syttyä palamaan. Reaktio tapahtuu myös -18 °C:n lämpötilassa. Trimetyylialumiini esiintyy kiinteässä ja nestemäisessä olomuodossa tyypillisesti dimeerinä ja kaasumaisessa olomuodossakin dimeeriä esiintyy jonkin verran. Yhdiste liukenee aromaattisiin ja alifaattisiin hiilivetyihin sekä hieman dietyylieetteriin. Proottisten liuottimien kanssa se reagoi. Trimetyylialumiini on Lewis-happo. Yhdiste on voimakas pelkistin


title: Trimetyylialumiini

text: Trimetyylialumiinia voidaan valmistaa metyylikloridin ja alumiinin välisellä reaktiolla. Reaktiossa syntyvä dimetyylialumiinikloridi pelkistetään natriumin avulla trimetyylialumiiniksi. Voidaan käyttää myös alumiinin ja magnesiumin seosta, jossa magnesium toimii pelkistimenä. Toinen tapa on transmetallaatioreaktio, jossa alumiini reagoi dimetyylielohopean kanssa.


title: Trimetyylialumiini

text: Trimetyylialumiinia käytetään alkeenien polymeroinnissa käytettävien Ziegler–Natta-katalyyttien valmistamiseen. Orgaanisissa synteeseissä sitä käytetään myös metyloivana reagenssina, syklopropanoinneissa, ristikytkentäreaktioissa ja konjugaattiadditioissa. Yhdistettä voidaan käyttää valmistettaessa alumiinioksidiohutkalvoja kemiallisella kaasufaasipinnoituksella.


title: Henry Iba

text: Henry Payne ”Hank” Iba (6. elokuuta 1904 Easton, Missouri – 15. tammikuuta 1993 Stillwater, Oklahoma) oli yhdysvaltalainen koripallovalmentaja.


title: Henry Iba

text: Iba teki valmentajanuransa yliopistokoripallon parissa. Hän valmensi vuosikymmenien ajan Oklahoma Statea, joka voitti Bob Kurlandin tähdittämänä NCAA:n I-divisioonan mestaruuden vuosina 1945 ja 1946. Iba valmensi kolmissa kesäolympialaisissa myös Yhdysvaltain miesten maajoukkuetta, joka voitti kultamitalit Tokiossa 1964 ja Méxicossa 1968 ja saavutti ristiriitaisen loppuottelun hävittyään hopeaa Münchenissä 1972. Iba nimettiin Basketball Hall of Fameen jo vuonna 1969 ja FIBA Hall of Fameen vuonna 2007.


title: Shiratsuyu-luokka

text: Shiratsuyu-luokka () oli Keisarillisen Japanin laivaston hävittäjäluokka, johon kuului kymmenen alusta. Luokan alukset valmistettiin vuosina 1933-1937 ja ne olivat palveluksessa toisen maailmansodan aikana.


title: Suikan seisake

text: Suikka (ratakm 511+000) on lakkautettu seisake Venäjän Karjalassa entisellä Viipuri–Joensuu-radalla. Se avattiin 16. huhtikuuta 1935 ja lakkautettiin syyskuussa 1944.


title: Englannin mestaruussarjan kausi 2016–2017

text: Englannin Mestaruussarjan kausi 2016–2017 oli englantilaisen seurajalkapalloilun toiseksi korkeimman sarjatason Mestaruussarjan 13. kausi. Kausi alkoi 6. elokuuta 2016 ja se päättyi 6. toukokuuta 2017.


text: Kauden päätteeksi Valioliigaan nousivat Newcastle, Brighton Hove Albion ja Huddersfield Town. Ykkösliigaan putosivat Rotherham United, Wigan Athletic ja Blackburn Rovers.


text:
Kausi alkoi 6. elokuuta 2016.
Sijoituksen määrittäminen: 1) Pisteet; 2) Maaliero; 3) Tehdyt maalit.


title: Tilgmann (yritys)

text: Tilgmann oli suomalainen Helsingissä vuosina 1869–2000 toiminut kivi- ja kirjapainoalan yritys joka oli aikanaan Suomen ja Euroopan suurin alallaan.


title: Tilgmann (yritys)

text: Tilgmannin kirjapainon perusti Saksasta Suomeen vuonna 1862 muuttanut kirjanpainaja ja kivipiirtäjä Ferdinand Tilgmann. Hän perusti Helsinkiin 1869 oman kivipainon ja sittemmin myös kirjapainon, kemigraafisen laitoksen ja korttitehtaan. Tilgmann osti 1872 tontin Lönnrotinkadun ja Annankadun kulmasta jonne rakennettiin sitten useassa vaiheessa 8-kerroksinen punatiilinen kirjapainotalo. Vuonna 1895 yrityksestä muodostettiin Oy F. Tilgmann Ab, jonka toimitusjohtajana Tilgmann oli kuolemaansa saakka. Tilgmann perusti Helsinkiin myös Suomen Pankin setelipainon ja toimi sen johtajana vuodesta 1886.


title: Tilgmann (yritys)

text: Tilgmann osti vuonna 1918 Öflund & Petterssonin kirjapainon, Lilius & Hertzbergin kirjapainon, Weilin & Göösin kivipainon, Helsingin Kirja- ja Kivipainon sekä Åbo Stentryckerin kivipainon jotka fuusioitiin emoyhtiöön 1921. Tilgmannin osake-enemmistön omisti vuodesta 1916 alkaen Amos Anderson. Toinen yhtiön omistajista oli Oskar Öflund (1876–1947) jolla oli neljäsosa osakkeista.


title: Tilgmann (yritys)

text: Tilgmannin kirjapainotoiminta siirrettiin 1946 vuonna 1944 perustetulle Amos Anderson & Öflund Ab:lle jonka nimeksi muutettiin myöhemmin Oy Tilgmann Ab. Vanha emoyhtiö omisti edelleen kiinteistöjä, sen nimeksi muutettiin 1956 Graafinen Teollisuus Oy ja sen fuusioitiin 1969 Forum Henrici -yhtiöön. Tilgmannin kirjapainotalossa oli 12. heinäkuuta 1960 tuhoisa tulipalo jonka sammutustöissä kuoli kolme palomiestä ja myöhemmin vielä sammutusta johtanut palopäällikkö.


title: Tilgmann (yritys)

text: Amos Anderssonin kuoltua 1961 Tilgmannin omistajaksi tuli Konstsamfundet-säätiö. Tilgmannin kirjapainotoiminta alkoi muuttua tappiolliseksi 1960-luvulla ja vuonna 1972 yhtiön kirjapaino siirtyi Espoon Suomenojalle. Kymi Oy osti vuonna 1977 Tilgmannin kirjapainon ja vuonna 1985 omistajaksi tuli Yhtyneet Paperitehtaat. UPM-Kymmene myi Tilgmannin kirjapainotoiminnan vuonna 1999 Editalle joka yhdisti sen vuonna vuonna 1998 hankkimaansa Lauttasaaren Paino Oy:hyn nimellä Edita Label. Edita Labelin vuonna 2002 ostanut Saksalainen perheyhtiö Karl Rauch Verlag Gmbh vuonna 2014 möi yhtiön takaisin suomalaiselle omistajalle tämä otti Tilgmann nimen uudelleen käyttöön.


title: Tilgmann (yritys)

text: Tilgmannin entisessä Helsingin painotalossa oli vuodesta 1980 alkaen Eläke-Varman pääkonttori ja vuonna 2008 sinne siirtyi Euroopan kemikaalivirasto.


title: Leo Lehmussaari

text: Karl Alf Leo Lehmussaari (26. huhtikuuta 1894 Pori – 20. heinäkuuta 1917) oli suomalainen taidemaalari.


title: Leo Lehmussaari

text: Lehmussaari opiskeli Turun Taideyhdistyksen piirustuskoulussa 1910–1915 ja Suomen Taideyhdistyksen piirustuskoulussa 1916–1917.


title: Tauno Sarantola

text: Tauno Johannes Sarantola (15. elokuuta 1930 Noormarkku – 3. syyskuuta 2006 Helsinki) oli rovasti, joka työskenteli useissa Helsingin seurakunnissa.


title: Tauno Sarantola

text: Hän kirjoitti ylioppilaaksi Helsingin koelyseosta 1950 ja vihittiin papiksi 1956.


title: Tauno Sarantola

text: Hän työskenteli ylioppilaspappina 1968–1961 ja Kulosaaren seurakunnan vt. kirkkoherrana 1961–1962. Oltuaan muutaman vuoden Meilahden seurakunnassa hänet valittiin 1967 Kulosaaren kirkkoherraksi, jota tehtävää hän hoiti vuoteen 1985. Tämän jälkeen hän toimi Töölön seurakunnan kappalaisena eläkkeelle siirtymiseensä 1992 saakka.


title: Tauno Sarantola

text: Sarantola muistetaan sanavalmiina ja avarakatseisena. Hänen saarnansa käsittelivät sekä maailman isoja ongelmia että pienen ihmisen vaikeuksia. Kulosaaressa hän sai camillomaisen olemuksensa mukaan lempinimen ”Isä Tauno”.


title: Tauno Sarantola

text: Hänen pitkäaikainen harrastuksensa oli työskentely kristillisen taiteen parissa. Hän toimi Kristillisen kulttuurin liitossa eri johtotehtävissä 1957–1987. Hänen hallinnollisia kykyjään hyödynnettiin myös muissa kirkon tehtävissä. Hän sai kirkon kulttuuripalkinnon 1999.


title: Kiikka (taajama)

text: Kiikka on taajama ja kylä Sastamalan kaupungissa Pirkanmaalla. Taajama oli entisen Kiikan kunnan keskusta, ja vuoden 2009 kuntaliitokseen asti toinen Äetsän kunnan taajamista. Se sijaitsee Kokemäenjoen rannalla kaupungin keskustan ja Pehulan taajaman välissä. Vuonna 2014 taajaman asukasluku oli 1 252.


title: Kiikka (taajama)

text: Kiikan taajama koostuu yhteenkasvaneista Kiikan ja Meskalan kylistä. Kiikka on ollut olemassa viimeistään vuonna 1250, mutta myös Meskala sekä muutamat lähikylät ovat peräisin varhaiskeskiajalta. Kiikasta on löytynyt esihistoriallinen kalmisto ja kirkonmäeltä on löytynyt merovingiaikainen hopea-aarre. Perimätiedon mukaan Meskalassa olisi ollut jo keskiajalla kirkko, mutta ensimmäinen Kiikan kirkko rakennettiin vuonna 1696. Nykyinen Kiikan kirkko on vuodelta 1806.


title: Kiikka (taajama)

text: Kiikan entinen rautatieasema, joka avattiin vuonna 1895 ja suljettiin vuonna 1983, sijaitsee nykyisen taajama-alueen itäpuolella. Kirkon edustalla kulkee niin sanottu Kiikan raitti, joka edustaa 1920- ja 1930-lukujen jugend-tyylistä arkkitehtuuria.


title: Kiikka (taajama)

text: Kiikassa on alakoulu, yläkoulu, kauppa, asiamiesposti, pankki, uimahalli ja apteekki.


title: Sigrid Lehrbäck

text: Sigrid Emilia Lehrbäck (26. lokakuuta 1876 Oulu – 20. kesäkuuta 1923 Oulu) oli suomalainen taidemaalari.


title: Sigrid Lehrbäck

text: Lehrbäckin vanhemmat olivat lastinmittaaja Anders Lehrbäck ja Margareta Suutari. Hän opiskeli Suomen Taideyhdistyksen piirustuskoulussa 1898–1899 sekä Taideteollisessa keskuskoulussa ja ulkomailla Pariisissa. Hän osallistui Suomen Taiteilijain näyttelyihin vuosina 1899, 1900, 1903, 1904, 1905, 1906 ja 1907. Lehrbäck toimi 1890-luvun lopulla taidemaalari Albert Edelfeltin avustajana ja hän avusti 1897 kenraalikuvernööri, kreivi P. Suvalovin muotokuvan, vuonna 1898 Nikolai II:n muotokuvan sekä myöhemmin Pariisin vuoden 1900 maailmannäyttelyä varten 1899 maalatun "Näköala Haikon yli" maalauksen tekemisessä Edelfeltiä.


title: Sigrid Lehrbäck

text: Lehrbäck oli opettajana Taideteollisessa keskuskoulussa 1900–1918 mutta joutui luopumaan tehtävästä sairauden takia. Hän oli naimisissa vuodesta 1914 Gustav Valdemar Lehtisen kanssa.


title: Putaja

text: Putaja on kylä Sastamalan kunnan Suodenniemellä. Kylä sijaitsee Mouhijoen varrella ja sen alueella risteää Vammalan ja Suodenniemen välinen yhdystie ja Valtatie 11. Putajassa on noin 300 asukasta.


title: Putaja

text: Putaja ei ole maarekisterikylä, vaan sen alue kuuluu itseasissa entisen Mouhijärven kunnan Eskolan kylään. Vanha Mouhijoen ylittävä kolmiaukkoinen kivisilta on Putajan tunnusmerkki. Mouhijoen yli on tehty siltoja paikallista Putajan ja Aliskosken sahojen tarpeisiin. Sahatoiminta loppui kylästä 1950-luvulla.


title: Eckernfördenlahti

text: Eckernfördenlahti () on Jyllannin niemimaalla, Pohjois-Saksassa, Schleswig-Holsteinin osavaltiossa sijaitseva ja Kielinlahdesta erkaneva Itämeren lahti. Se on noin 17 kilometriä pitkä ja pinta-alaltaan noin 80 neliökilometriä. Lahti erottaa Dänischer Wohldin ja Schwansenin niemet toisistaan.


title: Eckernfördenlahti

text: Lahden perukassa on Eckernförden kaupunki. Muita merkittäviä paikkakuntia lahde rannalla ovat Schwedeneck ja Waabs.


title: Pauli Murto

text: Pauli Murto on suomalainen taloustieteilijä. Hän työskentelee taloustieteen professorina Aalto-yliopiston kauppakorkeakoulussa. Murto on aikaisemmin työskennellyt muun muassa akatemiatutkijana Helsingin kauppakorkeakoulussa sekä vierailevana tutkijana MIT:ssa ja opettanut mikrotaloustiedettä Yalen yliopistossa. Hän on Helsingin yliopiston taloustieteen dosentti.


title: Pauli Murto

text: Murto on koulutukseltaan tekniikan tohtori. Hän väitteli tohtoriksi Teknillisestä korkeakoulusta vuonna 2003 otsikolla "On investment uncertainty, and strategic interaction with applications in energy markets".


title: Bender (täsmennyssivu)

text: Bender voi tarkoittaa ainakin seuraavia:


title: Anglards-de-Salers

text: Anglards-de-Salers on kunta keskisessä Ranskassa Cantalin departementissa Auvergne-Rhône-Alpesin alueella.


title: Anglards-de-Salers

text: Kunnan nähtävyyksiä on 1400-luvun keskiaikainen linna "Château de la Trémolière". Linnassa on näytteillä harvinaisia 1500-luvulla kudottuja Aubussonin luontoaiheisia Verdure-seinävaatteita eli gobeliinejä. Linna kuuluu Ranskan historiallisiin monumentteihin.


title: Eero Könönen

text: Eero Vilho Könönen (2. heinäkuuta 1899 Viipuri – 14. helmikuuta 1940) oli suomalainen taidemaalari.


title: Eero Könönen

text: Könönen opiskeli Taideteollisessa keskuskoulussa 1921–1924 ja Viipurin taiteen ystävien piirustuskoulussa 1927–1928. Hän työskenteli virkailijana valtion rautateillä.


title: Vin Mariani

text: Vin Mariani oli korsikalaisen Angelo Marianin kehittämä juoma, joka koostui ranskalaisesta viinistä ja kokaiinista. Kokaiini oli peräisin liotetuista kokapensaan lehdistä.


title: Vin Mariani

text: Juoma oli suosittu Euroopassa ja Yhdysvalloissa sen suuren kokaiinipitoisuuden ja keksijänsä markkinointikykyjen ansiosta. Sitä nauttivat muun muassa kolme paavia, kaksi Yhdysvaltain presidenttiä ja Yhdistyneen kuningaskunnan kuningatar Viktoria.


title: Vin Mariani

text: Juomaa myytiin patenttilääkkeenä, jotka olivat 1800-luvun Yhdysvalloissa suosittuja vaihtoehtolääkkeitä. Tavanomaiset lääkkeet olivat usein kalliita ja tehottomia, ja patenttilääkkeiden suosio heijasteli tavallisia lääkkeitä kohtaan tunnettua epäluottamusta. Monet patenttilääkkeet sisälsivät suuria määriä alkoholia, kofeiinia tai morfiinia, ja niitä markkinoitiin erityisesti sanomalehtimainosten avulla. Myöhemmin yhdysvaltalainen farmaseutti John Pemberton kopioi Vin Mariani -viinin ohjeen, muunsi sitä hieman ja alkoi myydä omaa ranskalaista kokaviiniä, joka toimi alkuna Coca-Colalle.


title: Toivo Hokkanen

text: Oiva Toivo Hokkanen (7. elokuuta 1895 Mikkeli – 1. kesäkuuta 1918) oli suomalainen taidemaalari.


title: Toivo Hokkanen

text: Hokkanen opiskeli Taideteollisen keskuskoulun iltakursseilla 1914 ja Suomen Taideyhdistyksen piirustuskoulussa 1915–1916.


title: Toivo Hokkanen

text: Suomen sotasurmat 1914–1922 tietokannan mukaan Hokkanen olisi ammuttu Usmanassa tai Paanajärvellä elokuussa 1918 hänen ollessaan mukana Itä-Karjalan retkikunnassa.


title: Räjäyttäjät tulee taas

text: Räjäyttäjät tulee taas on garage punk -yhtye Räjäyttäjien kappale ja single vuodelta 2014. Siitä julkaistiin 516:n kappaleen 7" valkoinen vinyylipainos. Single julkaistiin ainoastaan Yhdysvalloissa.


title: Bagdadin pommi-isku heinäkuussa 2016

text: Bagdadin pommi-isku heinäkuussa 2016 tehtiin sunnuntain vastaisena yönä 3. heinäkuuta Karradan ostosalueella Irakin pääkaupungissa Bagdadissa. Monet ihmiset olivat tulleet tekemään ostoksia juhliakseen ramadanin eli islamin paastokuukauden päättymistä, kun autopommi räjähti hieman puolenyön jälkeen. Terrori-iskussa kuoli yli 290 ihmistä.


title: Bagdadin pommi-isku heinäkuussa 2016

text: Äärijärjestö Isis on ilmoittautunut iskun tekijäksi. Iskujen jälkeen Irakin sisäministeri Mohammed Al-Ghabban ilmoitti eroavansa.


title: Acroyoga

text: Acroyoga (myös kirjoitettu "Akrojooga", "Acro-Yoga" tai "AcroYoga") on fyysinen harjoittelumuoto, joka yhdistää joogaa ja akrobatiaa.


title: Acroyoga

text: Nykyään on monia Acroyoga kouluja. Alkuperäiset kaksi koulua olivat Acroyoga Montreal ja Acroyoga Inc.. Acroyoga Montrealin perusti Jessie Goldberg ja Eugene Poku vuonna 1999 yhdistämällä akrobatiaa, joogaa ja tanssia. Acroyoga Inc., alkoi San Franciacossa vuonna 2006 perustajinaan Jason Nemer ja Jenny Klein. Tässä harjoittelumuodossa sulautuu akrobatiaa, jooga ja terveyttä korostavat taidot. Molemmat koulut tarjoavat opetusta sertifioinnit, ja vaikkakin niissä on joitakin eroja, on niissä monia samanlaisia asentoja käyttäen painovoimaa edistämään vahvistumista ja venyttelyä.


title: Acroyoga

text: Acroyoga voi auttaa parantamaan fyysisiä ja henkistä puolia harjoittajissaan. Treenin ja voimaharjoittelun lisäksi Acroyoga tarjoaa parin kanssa tehtäviä tasapainoharjoitteita joilla voi parantaa keskittymistä ja hieronta elementtejä joilla voi saada helpotusta stressiin. Kuitenkin Acroyogassa käytetään enemmän voimaa kuin monissa perinteisissä joogamuodoissa, ja tämä voi johtaa useammin loukkaantumisiin.


title: Acroyoga

text: Acroyogassa on olemassa kolme pääroolia: pohja (base), lentäjä (flyer), ja varmistaja (sportter).


title: Acroyoga

text: On monia staattisia akrojooga asentoja. Sarjaa asentoja jatkuvana flow:na on kutsutaan pesukoneeksi.


title: Acroyoga

text: Suomessa akrojooga on aika uusi laji. Opetusta ja harrastajaryhmiä voi etsiä parhaiten Acroyoga facebook ryhmistä.


title: Pickin tauti

text: Pickin tauti on aivojen lohkosurkastuma, otsa- ja ohimolohkoihin painottuva ennenaikainen aivojen rappeutuminen. Sen oireita ovat muun muassa luonteen muutos, estottomuus ja afasia.


title: AS Monaco Basket

text: AS Monaco Basket on monacolainen, Ranskan sarjajärjestelmässä pelaava koripalloseura.


title: AS Monaco Basket

text: Keväällä 2016 Monaco voitti Ranskan pääsarjan runkosarjan, putosi välierissä ja voitti Leaders Cupin. Kaudella 2016–2017 se osallistuu Mestareiden liigaan.


Luettelo Jyväskylän julkisista taideteoksista ja muistomerkeistä on luettelo Jyväskylässä sijaitsevista pysyvistä taideteoksista, muistomerkeistä, muistolaatoista ja ympäristötaideteoksista. Jyväskylään on liitetty Jyväskylän maalaiskunta sekä Korpilahden ja Säynätsalon kunnat.


title: Reyer Venezia Mestre

text: Reyer Venezia Mestre on italialainen koripalloseura Venetsian kaupungista.


title: Reyer Venezia Mestre

text: Seura voitti Italian mestaruuden vuosina 1942 ja 1943. Vuonna 1981 se sijoittui Korać cupissa hopealle. Seuralla on myös Italian mestaruuteen ja cup-mestaruuteen yltänyt naisjoukkue.


title: Taimi Torvinen

text: Taimi Siviä Torvinen (15. joulukuuta 1911 Helsinki – 1. heinäkuuta 1995 Helsinki) oli suomalainen toimittaja ja historiantutkija. Hän työskenteli 1940-luvun lopulta lähtien parinkymmenen vuoden ajan journalistina ja teki sen jälkeen vielä pitkän akateemisen uran Helsingin yliopistossa.


title: Taimi Torvinen

text: Torvinen syntyi Helsingissä kauppias Karl Viktor Torvisen ja hieroja anna Augusta Salakarin perheeseen. Hän kirjoitti ylioppilaaksi 1933 ja valmistui Helsingin yliopistosta filosofian maisteriksi 1938. Opintojensa jälkeen Torvinen työskenteli 1938–1941 sosiaaliministeriön kanslistina, 1941–1943 Työväen arkiston arkistonhoitajana, 1943–1945 "Turun Sanomien" toimittajana, 1945–1946 Yleisradion tiedottajana sekä vielä Kansaneläkelaitoksen palveluksessa ennen siirtymistään "Helsingin Sanomiin" vuonna 1947. 1930-luvun jälkipuoliskolla hän liikkui myös vasemmistolaisten kulttuurivaikuttajien piireissä. Vuodet 1938–1941 Torvinen oli toimitsijana SDP:n ja SAK:n perustamassa pakolaistoimikunnassa, jonka tehtävä oli avustaa natsi-Saksasta saapuneita pakolaisia.


title: Taimi Torvinen

text: Torvinen keskittyi 1960-luvun puoliväliin saakka journalistin työhönsä, harrastaen samalla vapaa-ajallaan historiantutkimusta. Hänen J. R. Danielson-Kalmaria käsittelevä väitöskirjansa ilmestyi lopulta vuonna 1965. Väitöksensä jälkeen Torvista pyydettiin eroamaan Helsingin Sanomista, koska työnantaja piti häntä nyt ylikoulutettuna toimittajan tehtäviin. Seuraavana vuonna Torvinen aloitti Helsingin yliopiston poliittisen historian dosenttina, jota virkaa hän hoiti 12 vuoden ajan. Vuonna 1968 Helsingin yliopistoon perustettiin tiedotusopin laitos, jonka ensimmäiseksi lehtoriksi Torvinen valittiin. Väitöskirjansa ohella hän ehti 1960-luvun jälkipuoliskolta lähtien julkaisemaan toistakymmentä teosta. Niistä tunnetuimmat ovat natsi-Saksasta Suomeen saapuneita pakolaisia käsittelevä kirja vuodelta 1984 sekä 1989 julkaistu Suomen juutalaisten historia.


title: Nummelan harmoonitehdas

text:
Nummelan harmoonitehdas oli vuosina 1923–1969 toiminut harmoneja valmistava tehdas Vihdin Nummelassa. Sen huippukausi oli 1920–1930-luvulla, jolloin se oli merkittävä työllistäjä ja sai palkintoja ulkomaisista näyttelyistäkin, muun muassa Antwerpenin maailmannäyttelyssä 1930 kultamitalin. Koulujen tilaukset olivat tehtaan merkittävä työllistäjä. Toiminta hiipui 1960-luvulla.
Kangasalta tullut soitinrakentaja J. E. Hedén, puuseppä Edvard Helle ja opettaja Urho Karhumäki perustivat yrityksen 1923 nimellä Hedén ja Kumpp. Taloudellisten vaikeuksien jälkeen yrityksen ja kiinteistön osti Hedén & Kumpp. Oy, jonka pääomistaja oli Karhumäki. Pakkohuutokaupassa 1928 tila siirtyi turkulaiselle Osakeyhtiö Auralle, mutta jo joulukuussa 1932 se myytiin harmonitehtailija J. E. Hedénille. Hedénin kuoltua 1948 tehdas siirtyi Hedénin vaimon veljen Paavo Randellin omistukseen, joka työskenteli tehtaassa, ja sen jälkeen Randellin tyttärelle Lealle ja tämän miehelle Olle Kalliolle. Sotien jälkeen tehdas koki uuden nousukauden, kunnes toiminta hiipui ja lakkasi lopullisesti 1969.


title: Kasumi (1937)

text: Kasumi () oli Keisarillisen Japanin laivaston Asashio-luokan hävittäjä toisessa maailmansodassa.


title: Kasumi (1937)

text: Alus tilattiin osana vuoden 1934 Maru-2 ohjelmaa Uraga Dock Companyltä. Sen köli laskettiin 1. joulukuuta 1936 ja alus laskettiin vesille 18. marraskuuta 1937. Alus valmistui 24. kesäkuuta 1938.


title: Shiratsuyu (1935)

text: Shiratsuyu () oli keisarillisen Japanin laivaston Shiratsuyu-luokan hävittäjä.


title: Shiratsuyu (1935)

text: Alus tilattiin Sasebon laivastontelakalta, missä köli laskettiin 14. marraskuuta 1933. Alus laskettiin vesille 5. huhtikuuta 1935 ja valmistui 20. elokuuta 1936.


title: Shiratsuyu (1935)

text: Alus upotettiin 14. kesäkuuta 1944.


title: West Palm Beach

text: West Palm Beach on kaupunki Palm Beachin piirikunnassa, Floridan osavaltiossa, Yhdysvalloissa. Kaupungissa asui vuoden 2010 väestönlaskennassa 99 919 ihmistä.


title: Väärätalo

text: Väärätalo on Imatran kävelykadulla Koskenpartaalla sijaitseva 1930-luvulla rakennettu rakennus. Talossa on Center Hotel Imatra, K-Supermarket ja suutari. Rakennuksen nimi johtuu julkisivun kaarevasta muodosta. Väärässätalossa on alusta asti ollut hotelli, ja vuosien aikana se on kokenut monet muutokset ja laajennukset.


title: Álvarez

text: Álvarez tai Alvarez on muun muassa seuraavien henkilöiden sukunimi:


title: Center Hotel Imatra

text: Center Hotel Imatra on hotelli Imatran keskustassa Koskenpartaalla kävelykadun varrella. Paikallisten omistajien pyörittämä yksityinen hotelli avattiin 2014 pääsiäisenä noin puolivuotta Cumulus hotellin suljettua samaisessa rakennusessa 2013 lokakuussa. Hotelli on rakennuksessa nimeltä Väärätalo, joka on 1930-luvulta ja nimensä saanut julkisivun kaarevasta muodosta. Huoneille ja yleisille tiloille on tehty 2014 pintaremontti ja päivitys tähän hetkeen. Ensimmäisessä kerroksessa sijaitseva ravintola on remontoitu 2016 tammikuussa.


title: Center Hotel Imatra

text: Center Hotel Imatra tarjoaa huoneita edullisimmasta päästä budjetti matkailijoille. Sijainti on loistava ajatellen kulkuyhteyksiä sekä Imatran nähtävyyksiä. Bussipysäkit sijaitsevat noin 200m päässä, taksin saa rakennuksen viereen vastaanotosta ja juna-asemalle on vain 2,5km. Imatran Koski sekä historiallinen Valtionhotelli ovat vain parin minuutin kävelymatkan päässä. Saat upean näkymän Kävelykadulle joka etenkin kesäisin kukoistaa tapahtumien rinnalla. Huoneita on yhteensä 68kpl - yhden, kahden ja kolmen hengen huoneita. Kaikkiin huoneisiin on mahdollisuus saada junnupatja ja joissain huoneissa on vuodesohva.


title: Center Hotel Imatra

text: Hotellista on mahdollista varata myös kokoustiloja. Tiloihin kuuluu Inkeri - perinteinen max 20hengen kokoustila, Takkahuone - Saunatilan yhteydessä sijaitseva noin 15 hengen rennompiin tilaisuuksiin sopiva tila sekä Valentino - max 310 henkeä mahduttava Yökerho joka on mainio suuremmille tapaamisille ja juhlatilaisuuksiin.


Center Hotel Imatra


title: Shigure (1935)

text: Shigure () oli Keisarillisen Japanin laivaston Shiratsuyu-luokan hävittäjä toisessa maailmansodassa.


title: Shigure (1935)

text: Alus tilattiin Uraga Dock Companyltä. Sen köli laskettiin 9. joulukuuta 1933 ja alus laskettiin vesille 18. toukokuuta 1935. Alus valmistui 7. syyskuuta 1936.


title: Shigure (1935)

text: Alus upotettiin 24. tammikuuta 1945.


title: Aleksandr Poskrjobyšev

text: Aleksandr Nikolajevitš Poskrjobyšev (, 7. elokuuta 1891 Slobodskoi – 3. tammikuuta 1965 Moskova) oli Josif Stalinin henkilökohtainen sihteeri vuosina 1935–1952.


title: Aleksandr Poskrjobyšev

text: Poskrjobyšev oli sihteerintyönsä ohella päällikkönä niin sanotussa erikoisosastossa, joka valvoi valtio- ja puolue-elinten toimintaa, myös turvallisuus- ja tiedusteluelinten osalta. Hän teki Stalinin käyttöön poliittisia muistioita. Hän oli tärkeä lenkki pääsihteerin ja ulkomaailman välillä siten, että hän saattoi päättää, mitkä asiat kulkevat Stalin arvioitavaksi ja päätettäväksi.


title: Litmanen (Kuopio)

text: Litmanen on Kuopion kaupunginosa. Se sijaitsee noin kuusi kilometriä etelään kaupungin ruutukaavakeskustasta Valtatie 5:n itäpuolella.


title: Litmanen (Kuopio)

text: Kaupunginosanimenä Litmanen on vähemmän tunnettu kuin sillä sijaitseva Petosen asuinalue.


title: Ready Player One (elokuva)

text: Ready Player One on vuonna 2018 ensi-iltansa saanut yhdysvaltalainen Steven Spielbergin ohjaama yhdysvaltalainen tieteiselokuva, joka perustuu Ernest Clinen samannimiseen romaaniin. Cline on myös käsikirjoittanut elokuvan yhdessä Zak Pennin kanssa. Elokuvan pääosissa ovat Tye Sheridan, Olivia Cooke, Ben Mendelsohn, T. J. Miller, Simon Pegg ja Mark Rylance.


title: Ready Player One (elokuva)

text: Vuonna 2045 ihmiset pakenevat todellisuutta silloin tällöin virtuaalitodellisuuteen nimeltä OASIS, joka on sekoitus moninpeliverkkoroolipeliä ja virtuaalista yhteiskuntaa. Sen omistajan kuoltua Wade Watts löytää yhden monista johtolangoista, joilla etsiä pääsiäismunan, jonka löytäjä saa OASISin hallinnan itselleen. Hän ja joukko muita pelaajia tekevät myös parhaansa estääkseen yhtiötä nimeltä IOI löytämästä sitä ennen heitä.


title: Ready Player One (elokuva)

text: "Ready Player One" sai maailmanensi-iltansa Texasissa South by Southwest -tapahtumassa 11. maaliskuuta 2018. Elokuvateattereihin se ilmestyi Suomessa 28. maaliskuuta 2018 ja Yhdysvalloissa 29. maaliskuuta 2018.


title: Ready Player One (elokuva)

text: Vuonna 2045 ihmiset elävät slummimaisissa kaupungeissa ja he pakenevat todellisuutta silloin tällöin virtuaalitodellisuuteen nimeltä OASIS (Ontologisesti Aistit Sulauttava Ihmiskeskeinen Simulaatio), jossa he viettävät aikaansa käyden töissä tai opiskellen ja vapaa-ajan harrastusten parissa. OASIKSEN luoja ja Gregarious Simulation Systemsin (GSS) johtaja James Halliday, jonka avatar oli velho Anorak Kaikkitietävä, oli kuollut viisi vuotta sitten ja jättänyt jälkeensä pääsiäismunan, jonka löytäjästä tulee OASIKSEN uusi omistaja ja saa itselleen Hallidayn osakkuuden GSS:stä. Munaa ovat etsineet lukuisat ”munastajat” sekä myös suuryhtiö Innovative Online Industries (IOI), jonka johtaja Nolan Sorrento on koonnut armeijan suurveloissa olevia pelaajia, joita kutsutaan Kuutosiksi.


title: Ready Player One (elokuva)

text: Wade Watts on Columbusissa sijaitsevissa asuntovaunuista ja parakeista kootuissa ”pinoissa” tätinsä Alicen ja tämän poikaystävän Rickin luona asuva nuori mies, jonka avatar OASIKSESSA on Parzival. Hänen paras ystävänsä on virtuaalimekaanikkona toimiva pelaaja Aech. He molemmat ovat yrittäneet useita kertoja voittaa ensimmäisen pääsiäismunan löytämiseen tarkoitetun haasteen, josta kukaan ei ole suoriutunut: vaarallisen kilpa-ajon maastoltaan jatkuvasti muuttuvan Manhattanin simulaation halki. He ystävystyvät munastaja Art3misin kanssa ja pelastavat tämän joutumasta reitin lopussa King Kongin ”nollaamaksi”. Parzival vierailee Kuraattoriksi kutsutun hahmon valvomassa OASIKSEN virtuaalikirjastossa etsimässä Hallidayn elämäkerrasta vihjeitä kilpa-ajosta suoriutumiseksi. Hän ymmärtää Hallidayn katuneen syvästi ystävänsä Ogden Morrow’n erottamista yhtiöstään. Hallidayn sanojen kautta Parzival ajaa seuraavalla kerralla kilpa-ajon takaperin löytäen samalla turvallisen reitin maaliin ja voittaen ensimmäisen kolmesta pääsiäismunan luokse vievästä avaimesta: kupariavaimen. Art3mis, Aech sekä kaksi aasialaispelaajaa, Daito ja Sho, selviytyvät myös tehtävästä ja pääsevät tulostaululle, minkä jälkeen heitä aletaan kutsua ”Yläviitosiksi”.


title: Ready Player One (elokuva)

text: Sorrento kuulee Yläviitosista ja värvää palkkionmetsästäjä i-R0kin ottamaan heistä selvää. i-R0k kuulee kun Art3misiin kyberihastunut Wade paljastaa Art3misille oikean etunimensä. i-R0kin saatua selville Waden henkilöllisyys, Sorrento yrittää suostutella Waden liittymään IOI:n puolelle. Wade kieltäytyy, jolloin Sorrenton kätyri F’Nale Zandor lähettää lennokkeja asentamaan pinoihin pommeja, jotka tappavat Rickin ja Alice-tädin. Art3mis, oikealta nimeltään Samantha Cook, ja hänen munastajaystävänsä pelastavat Waden ja vievät piilopaikkaansa. He molemmat saavat selville, että Halliday oli kerran tapaillut naista, jota kutsui Kiraksi. Kiran todelliseksi henkilöllisyydeksi paljastui Karen Underwood, josta oli myöhemmin tullut Morrow’n vaimo. Virtuaalikirjastossa Wade saa selville, missä toinen tehtävä oli ja saa Kuraattorilta neljännesdollarin voitettuaan vedon siitä löytyikö arkistoista ollenkaan tietoa Kirasta. Toisessa tehtävässä Yläviitosten on selvittävä elokuvasta "The Shining – Hohto" tutun Overlook-hotellin simulaatiosta ja löydettävä sieltä Kira saadakseen toinen avain: jadeavain.


title: Ready Player One (elokuva)

text: Viimeisen tehtävän sijainniksi paljastuu Anorakin linna . Zandor saa kuitenkin munastajien piilopaikan selville ja kidnappaa Samanthan. Helen, Toshiro ja Xo–Aechin, Daiton ja Shon pelaajat– kuitenkin pelastavat Waden. OASIKSESSA Sorrento on käyttänyt i-R0kin löytämää Osuvoxin palloa luodakseen läpäisemättömän suojakuvun Anorakin linnan ympärille. Lisäksi IOI on pakottanut Samanthan orjatyöhön lojaliteettikeskukseen tämän kuolleen isän velkojen vuoksi. Wade lähettää avunpyynnön kaikille OASIS-pelaajille ja suostuttelee monet heistä taistelemaan IOI:tä vastaan. Aechin, Daiton ja Shon johtaessa pelaajia taisteluun, Art3mis onnistuu tuhoamaan suojakuvun sisältä päin päästääkseen Parzivalin jäätyneen järven luona olevalle Atari 2600 -konsolille, jonka luona piti arvata Hallidayn suosikkipeli. Parzival saa tietää oikean pelin olevan "Adventure", mutta väärää peliä pelanneiden lisäksi myös "Adventuren" voittanut Kuutonen joutuu nollatuksi.


title: Ready Player One (elokuva)

text: Epätoivoinen Sorrento aktivoi voimakkaan aseen nimeltä Cataclyst, joka nollaa kaikki Tuomioplaneetalla olevat avatarit. Parzival kuitenkin selvisi, koska oli saanut Kuraattorilta voittamastaan neljännesdollarista yhden lisäelämän. "Adventuren" läpäisemisen sijaan, Parzival etsiikin pelin oman pääsiäismunan ja voittaa viimeisen avaimen: kristalliavaimen. Parzival asettaa avaimet lukkoon ja astuu linnaan, missä Anorak onnittelee häntä. Anorak antaa hänelle myös sopimuspaperin allekirjoitettavaksi, mutta Parzival kieltäytyy tunnistaessaan sen samaksi sopimukseksi, jolla Morrow erotettiin GSS:stä. Anorak muuttuu Hallidayksi, jonka mukaan kyseessä oli koe varmistaa, että voittaja olisi luotettava henkilö. Hän ojentaa Parzivalille Kultaisen Munan merkiksi OASIKSEN hallinnasta ja näyttää Ison Punaisen Napin, jolla voisi halutessaan poistaa OASIKSEN kokonaan.


title: Ready Player One (elokuva)

text:
Sorrento ja Zandor pidätetään ja Wade jakaa OASIKSEN hallinnan muiden Yläviitosten kanssa. Kuraattoriksi paljastunut Morrow tarjoutuu toimimaan heidän neuvonantajanaan neljännesdollarin palkalla ja hänen neuvostaan Yläviitoset estävät lojaliteettikeskuksilta pääsyn OASIKSEEN. Lisäksi he päättävät pitää OASIKSEN sammutettuna kahdesti viikossa, jotta ihmiset oppisivat taas elämään todellisuudessa. Wade ja Samantha alkavat seurustella ja muuttavat yhteiseen asuntoon.
18. kesäkuuta 2010 julkistettiin, että Warner Bros. ja De Line Pictures olivat voittaneet Paramountin, Foxin ja Temple Hill Entertainmentin kanssa tarjouskilpailun Ernest Clinen tieteisromaani "Ready Player Onen" elokuvaoikeuksista, vaikka kirjaa ei ollut vielä julkaistu. Cline kiinnitettiin elokuvan käsikirjoittajaksi, Donald De Linen ja Dan Farahin tuottaessa elokuvan. Eric Eason laati uuden version Clinen luonnostelemasta käsikirjoituksesta ja Zak Penn palkattiin uudelleenkirjoittamaan molemmat luonnostelmat. Village Roadshow Pictures liittyi mukaan yhdeksi elokuvan rahoittajista ja tuottajista. Steven Spielberg allekirjoitti sopimuksen elokuvan ohjaamisesta ja tuottamista, Kristie Macosko Kriegerin liittyessä tuottajaksi Linen ja Farahin ohelle.


title: Ready Player One (elokuva)

text: Kolme vahvinta ehdokasta Art3misin rooliin olivat Elle Fanning, Olivia Cooke ja Lola Kirke. Syyskuussa 2015 ilmoitettiin, että Cooke oli valittu rooliin. Tammikuussa 2016 Ben Mendelsohn valittiin näyttelemään OASISta rahalliseen tarkoitukseen havittelevan yhtiö IOI:n edustajaa Nolan Sorrentoa. Tye Sheridan vahvistettiin helmikuussa olevan elokuvan päähenkilön, Wade Wattsin / Parzivalin, näyttelijä. Maaliskuussa Simon Pegg osallistui neuvotteluihin Ogden Morrow’n roolista. Mark Rylance liittyi näyttelijäkaartiin James Hallidayn, OASISin pääsuunnittelijan, roolissa. Kesäkuussa 2016 T. J. Miller valittiin näyttelemään palkkionmetsästäjää. Hannah John-Kamen valittiin tuntemattomaan rooliin ja PrizmaX:n laulajana tunnettu japanilainen laulaja-näyttelijä Win Morasaki valittiin näyttelemään Daitoa. Heinäkuussa 2016 Philip Zhao valittiin näyttelemään Shotoa (elokuvassa Sho). Heinäkuussa 2017 paljastettiin, että Lena Waithe näyttelee Aechia, Waden parasta ystävää.


title: Ready Player One (elokuva)

text: Tuotannon suunniteltiin alkavan heinäkuussa 2016. Käsikirjoittaja Zak Penn kertoi Twitterissä 1. heinäkuuta 2016 ensimmäisen kuvausviikon jo päättyneen. Elokuussa ja syyskuussa 2016 kuvaukset sijoittuivat Birminghamiin, Englantiin. Elokuvan itse kerrottiin sijoittuvan Ohioon. Kuvaukset päättyivät 27. syyskuuta 2016.


title: Ready Player One (elokuva)

text: Romaaniversion tavoin elokuva sisältää useita viittauksia 1980-, 1990- ja 2000-luvun populaarikulttuuriin. Elokuvassa käytettyihin lisensoituihin hahmoihin kuuluivat Rautajätti, RX-78-2 Gundam animesarjasta "Mobile Suit Gundam", useat DC Comicsin sarjakuvauniversumin ja "Taru sormusten herrasta" -elokuvatrilogian hahmot, Freddy Krueger, Duke Nukem, Tracer videopelistä "Overwatch", Ryu, Blanka ja Chun-Li "Street Fighter" -pelisarjasta, Lara Croft "Tomb Raider" -pelisarjasta, Chucky "Child’s Play" -elokuvista sekä Master Chief "Halo"-pelisarjasta. Elokuvan kilpa-ajokohtauksissa esiintyvät DeLorean-aikakoneauto elokuvasta "Paluu tulevaisuuteen", kilpa-auto Mach 5 "Speed Racer" -mangasarjasta, KITT televisiosarjasta "Ritari Ässä", riivattu auto romaanista "Christine, tappaja-auto", pakettiauto televisiosarjasta "A-Team", muokattu Ford Falcon elokuvasta "Mad Max", monsteriauto Bigfoot sekä Kanedan moottoripyörä elokuvasta "Akira". Muina populaarikulttuuriviittauksina esiintyvät RoboCop, "Jurassic Park", King Kong ja "".


title: Ready Player One (elokuva)

text: Spielberg myönsi edellisten elokuviensa olleen romaanissa merkittävä osa 1980-luvun populaarikulttuuria, ja välttyäkseen turhamaisuussyytöksiltä hän päätti viitata omiin elokuviinsa vain vähän.


title: Ready Player One (elokuva)

text: 9. kesäkuuta 2016 "Variety" raportoi Spielbergin pitkäaikaisen yhteistyökumppanin John Williamsin aikovan säveltää elokuvan. Mutta heinäkuussa 2017 raportoitiin, että Williams oli eronnut projektista ja siirtynyt säveltäjäksi Spielbergin toiseen projektiin "The Postiin", ja Alan Silvestri palkattiin "Ready Player Onen" uudeksi säveltäjäksi.


title: Ready Player One (elokuva)

text: "Ready Player One" sai ensiesityksensä 11. maaliskuuta 2018 South by Southwest -tapahtumassa. Elokuvan ensi-ilta oli Suomessa 28. maaliskuuta 2018 ja Yhdysvalloissa 29. maaliskuuta 2018.


title: Ready Player One (elokuva)

text: Elokuvan alkuperäinen suunniteltu ensi-ilta oli 15. joulukuuta 2017. Ensi-iltapäivämääräksi vaihdettiin myöhemmin 30. maaliskuuta 2018 välttämään kilpailua "n" kanssa.


title: Hatsuharu-luokka

text: Hatsuharu-luokka () oli keisarillisen Japanin laivaston kuuden aluksen muodostama hävittäjäluokka. Luokan alukset otettiin palvelukseen jo hieman ennen toista maailmansotaa, jossa kaikki alukset tuhoutuivat. Viimeiset kaksi luokan aluksista valmistettiin paranneltujen suunnitelmien mukaisena ja niistä käytetään joissakin lähteissä nimeä Ariake-luokka.


title: Thumpstar

text: Thumpstar on australialainen pit bike -moottoripyörävalmistaja. Sen on perustanut kilpamoottoripyöräilijä Timothy Hunter vuonna 2004.


title: Thumpstar

text: Thumpstarin ensimmäiset mallit olivat JNR 90cc, Super Hunge 110cc ja Pro Hunge 125cc. Se joutui vaikeuksiin ja vaihtoi nimensä Terra Motoksi vuonna 2007; uudet Terra Moto -mallit eivät kuitenkaan menestyneet. Yritys aloitti uudelleen moottoripyörien valmistuksen alkuperäisellä nimellään vuonna 2012. Sen valikoimaan kuului vuoden 2015 alussa 16 pyörämallia. Yritys on myynyt yhteensä yli 40 000 moottoripyörää (tilanne vuonna 2016).


title: Murasame (1935)

text: Murasame () oli Keisarillisen Japanin laivaston Shiratsuyu-luokan hävittäjä toisessa maailmansodassa.


title: Murasame (1935)

text: Alus tilattiin Fujinagatan telakalta. Sen köli laskettiin 1. helmikuuta 1934 ja alus laskettiin vesille 20. kesäkuuta 1935. Alus valmistui 7. tammikuuta 1937.


title: Murasame (1935)

text: Alus upotettiin 6. maaliskuuta 1943.


title: Enolieetterit

text: Enolieetterit ovat enolien kaltaisia orgaanisia yhdisteitä rakenteeltaan ja reaktiivisuudeltaan. Niitä voidaan pitää alkeeneina, joissa on alkoksisubstituentti kaksoissidoksessa. Mikäli ryhmä on silyylieetteriryhmä kutsutaan yhdistettä silyylienolieetteriksi.


title: Enolieetterit

text: Enolieetterit ovat resonanssissa oksoniumionimuotojen kanssa. Enolieetterit ovat suhteellisen epästabiileja, varsinkin happamissa olosuhteissa. Enolieetterit hydrolysoituvat happamissa olosuhteissa ensin hemiasetaaliksi ja sitten aldehydiksi tai ketoniksi. Reaktion ensimmäisessä vaiheessa muodostuu elektrofiilinen oksoniumioni, joka reagoi nukleofiilin kanssa additioreaktiolla karbonyyliryhmän hiilen kanssa. Mikäli nukleofiilina on alkoholi muodostuu asetaali. Enolieetterit reagoivat enolien tavoin ja voidaan esimerkiksi alkyloida tai halogenoida.


title: Enolieetterit

text: Enolieettereitä voidaan valmistaa karbonyyliyhdisteiden ja alkoholien välisellä reaktiolla vedettömissä ja happamissa olosuhteissa. Metyylienolieettereitä voidaan valmistaa trimetyylioksoniumsuolojen ja enolaattien välisellä reaktiolla. Myös enoliesterit ja toiset enolieetterit reagoivat vaihtoeetteröintireaktiolla alkoholien kanssa muodostaen enolieettereitä. Katalyyttinä voidaan käyttää elohopea-asetaattia.


title: Akatsuki-luokka (1931)

text: Akatsuki-luokka () oli keisarillisen Japanin laivaston neljän aluksen muodostama hävittäjäluokka. Luokan alukset aloittivat palveluksensa jo hieman ennen toista maailmansotaa, jossa kolme aluksista tuhoutui.


title: Akatsuki-luokka (1931)

text: Alukset valmistettiin osana vuoden 1927 laivasto-ohjelmaa. Ne poikkesivat Fubuki-luokan muista aluksista, koska niiden voimantuotosta vastasi kolme kattilaa. Tämän seurauksena etummainen savuhormi oli kapeampi. Lisäksi alusten runko oli lyhyempi ja niiden uppouma hieman pienempi kuin muiden erikoistyypin alusten. "Hibiki" oli keisarillisen Japanin laivaston ensimmäinen täysin hitsattu alus. Palveluksessa aluksilla havaittiin samoja ongelmia kuin Fubuki-luokan muilla aluksilla ja niitä korjattiin samoin.


title: Mezz Mezzrow

text: Milton Mesirow, paremmin tunnettu nimellä Mezz Mezzrow (9. marraskuuta 1899 – 5. elokuuta 1972) oli yhdysvaltalainen jazzia soittanut klarinetisti ja saksofonisti.


title: K3 (animaatiosarja)

text: K3 ( "K3:n seikkailut", ) on ranskalais-belgialainen animaatiosarja.


title: Nayan

text: Nayan (k. 1287) oli Borjigineihin eli Tšingis-kaanin sukuun kuulunut Mongolivaltakunnan vallantavoittelija. Hän oli uskonnoltaan nestoriolainen kristitty. Suuri osa nykyaikaan säilyneistä Nayania koskevista tiedoista perustuu Marco Polon matkakertomukseen.


title: Nayan

text: Nayan hallitsi alueita Mantšuriassa, ja sieltä käsin hän aloitti laajan kapinan Kublai-kaania vastaan vuonna 1287. Kapina oli vastareaktio Kublain aikana vallinneelle perinteisen mongolikulttuurin kiinalaistumiselle ja hallinnon itsevaltaistumiselle, jonka seurauksena alueellisten mongoliruhtinaiden valta oli heikentynyt. Kublai osallistui kapinan kukistamiseen henkilökohtaisesti, vaikka hän oli silloin jo yli 70-vuotias – hän istui puisessa tornissa, jota kannatteli tai veti neljä elefanttia. Kublain kenraali Bayan ratsasti Karakorumiin estämään Kaidun mahdollisuudet auttaa Nayania.


title: Nayan

text: Nayanin ja Kublain joukot kohtasivat Liaojoella. Koska Nayan oli kristitty, hänen sotilaidensa tunnuksena oli risti. Taistelu päättyi Nayanin tappioon, ja hän jäi vangiksi. Koska hän oli ylhäistä sukua, häntä ei voitu teloittaa siten että veri olisi valunut maahan, joten hänet käärittiin mattoon ja ”heiteltiin niin armottomasti että hän kuoli”.


title: CF Reus Deportiu

text: Club de Futbol Reus Deportiu on jalkapalloseura Reusin kaupungista Kataloniasta Espanjasta. Sen miesten edustusjoukkue pelaa kaudella 2018–2019 Espanjan toiseksi korkeimmalla sarjatasolla Segunda Divisiónissa.


title: CF Reus Deportiu

text: Seuran kotistadion on vuonna 1977 avattu 4 300 -paikkainen Estadi Municipal. Miesten edustusjoukkueen lisäksi seuralla on reservijoukkue, kymmenen juniorijoukkuetta ja kaksi naisten joukkuetta.


title: CF Reus Deportiu

text: Seura perustettiin 23. marraskuuta 1909 ja keskittyi aluksi pelkästään jalkapalloon, jossa se kamppaili Tarragonan maakunnan hegemoniasta Gimnàstic de Tarragonan kanssa. Vuonna 1917 seurasta tuli yleisseura, kun se yhdistyi Club Velocipedistan ja Sport Club Olimpian kanssa. Vuonna 1918 seura liittyi Katalonian jalkapalloliittoon ja aloitti viralliset ottelut liiton sarjoissa.


title: CF Reus Deportiu

text: Vuonna 1951 jalkapallo eriytyi seuran muista lajeista omaksi seurakseen. Emoseura Reus Deportiu on menestynyt erityisesti rullaluistinhockeyssa, jossa se on moninkertainen Espanjan- ja Euroopan-mestari. Jalkapallossa Reus pelasi Katalonian aluesarjoissa ja alimmalla kansallisella sarjatasolla Tercera Divisiónissa 1980-luvulle asti. Kaudeksi 1981–1982 seura nousi Segunda División B:hen, jossa se pelasi kahden kauden ajan ennen putoamista. Reus käväisi sarjassa myös kausilla 2002–2003 ja 2005–2006.


title: CF Reus Deportiu

text: Kaudeksi 2011–2012 Reus nousi jälleen Segunda B:hen ja onnistui tällä kertaa vakiinnuttamaan paikkansa sarjassa. Kaudella 2014–2015 se sijoittui Segunda B:ssä lohkonsa kolmanneksi ja pääsi nousukarsintoihin, joissa Racing de Ferrol oli kuitenkin vanhempi. Kaudella 2015–2016 Reus voitti Segunda B:n lohkonsa, kukisti lohkovoittajien nousukarsinnassa Racing de Santanderin ja nousi kaudeksi 2016–2017 ensimmäistä kertaa historiassaan Espanjan toiseksi korkeimmalle sarjatasolle Segunda Divisióniin. Segunda B:n mestaruusottelussa Reus hävisi toiselle nousijalle UCAM Murcialle rangaistuspotkukilpailun jälkeen.


Luettelo Rovaniemen julkisista taideteoksista ja muistomerkeistä sisältää Rovaniemen pysyvästi, jatkuvasti avoimissa, julkisisissa ja ulkotiloissa sijaitsevat taideteokset, veistokset, muistomerkit ja muistolaatat.


title: Salers

text: Salers on kunta keskisessä Ranskassa Cantalin departementissa Auvergne-Rhône-Alpesin alueella. Se sijaitsee noin 100 kilometriä itään Brive-la-Gaillardesta ja 45 kilometriä pohjoiseen departementin pääkaupungista Aurillacista.


title: Salers

text: Kunta on maatalousvaltaista aluetta, ja se on tullut tunnetuksi nimeään kantavasta Salers-nautarodusta ja Salers-juustosta.


title: Salers

text: Salers on valittu kauneimpien ranskalaiskylien "Les Plus Beaux Villages de France" -järjestön jäseneksi. Puolen tunnin ajomatkan päässä Salersista etelään sijaitsee toinen järjestön jäsenkylä, Tournemire.


title: Saint-Jacques-des-Blats

text: Saint-Jacques-des-Blats on kunta keskisessä Ranskassa Cantalin departementissa Auvergne-Rhône-Alpesin alueella. Se sijaitsee 1855 metriä korkean Plomb du Cantalin vuoren juurella, joka on Ranskan keskiylängön toiseksi korkein vuori.


title: Herdalerin taistelu

text: Herdalerin taistelu käytiin Olavi Pyhän sotajoukon ja etelä-suomalaisten välillä vuonna 1008 Uudellamaalla.


title: Herdalerin taistelu

text: Myöhemmin Norjan kuninkaaksi kohonneen Olavi Pyhän kerrotaan Snorri Sturlusonin vuoden 1230 tienoilla kirjoittamassa "Heimskringlassa" tehneen teini-iässä viikinkiretken Itämerelle. Hänen kerrotaan ensin ryöstelleen Mälarin aluetta Ruotsissa ja pysähtyneen joksikin aikaa Sigtunan lähistölle. Seuraavaksi hän purjehti Saarenmaalle yllättäen paikalliset, jotka aluksi lupautuivat suostumaan Olavin vaatimuksiin. Saarenmaalaiset kuitenkin lopulta hyökkäsivät Olavin ja hänen miestensä kimppuun, mutta Olavin retkikunta selvisi syntyneestä taistelusta.


title: Herdalerin taistelu

text: Tämä jälkeen Olavi purjehti miehineen ryöstelemään Suomen rannikkoa jota Saagoissa kutsuttiin nimellä "Balagaardssida" - roviorannikko. He jalkautuivat lopulta syvemmälle sisämaahan jossa asukkaat olivat jo hylänneet asumuksensa ja tyhjentäneet ne arvoesineistä. Suunnatessaan takaisin laivoilleen Olavi ja hänen miehensä joutuivat suomalaisten väijytyksen kohteeksi menettäen useita miehiä. Olavi pääsi jäljelle jääneiden miestensä kanssa kuitenkin takaisin laivoilleen myrskyn samalla noustessa. Olavi käski tästä huolimatta laivat liikkeelle purjehtien rannikkoa pitkin. Suomalaisten kerrotaan "Heimskringlassa" lähteneen takaa-ajoon ja edenneen saman matkan maata pitkin kuin Olavi eteni laivoineen. Olavin onnistui miehineen kuitenkin päästä lopulta pakoon. Taistelun tapahtumapaikka on epävarma, mutta sen on epäilty tapahtuneen mahdollisesti jossain Uudellamaalla.


title: Herdalerin taistelu

text: Herdaler tai Härdalar on yhdistetty Itä-Uudellamaalla mereltä katsottuna metsän takana sijaitsevaan Inkoon Hirdaliin. Ensimmäisen kerran Hirdal mainitaan 1500-luvun maakirjoissa. Alueen asutuksen on alun perin arveltu olleen suomalaista.


title: Setenil de las Bodegas

text: Setenil de las Bodegas on kylä Andalusiassa Espanjassa. Nimi juontaa alueen aiemmin kukoistavista viinitehtaista ("bodega"). Setenil de las Bodegasin väkiluku on noin 2800 (vuonna 2015).


title: Setenil de las Bodegas

text: Setenil de las Bodegas tunnetaan erityisesti kallionkielekkeiden alle rakennetuista taloista ja kaduista. Ihmisasutusta on kylässä ollut ainakin 1100-luvulta alkaen. Alueen luolia on käytetty mitä ilmeisimmin jo esihistoriallisena aikana.


title: Setenil de las Bodegas

text: Setenil de las Bodegas on yksi niistä 19 kylästä, jotka muodostavat Valkoisten kylien reitin (esp. Ruta de los pueblos blancos).


title: Love Is Love

text: Love Is Love () on vuonna 2015 ensi-iltansa saanut yhdysvaltalainen draamaelokuva, jonka on ohjannut Peter Sollett. Sen on käsikirjoittanut Ron Nyswaner ja pääosissa nähdään Julianne Moore, Ellen Page, Michael Shannon, Luke Grimes ja Steve Carell. Elokuva perustuu Cynthia Waden vuoden 2007 lyhytdokumenttielokuvaan "Freeheld", joka kertoo syöpää sairastavan poliisin Laurel Hesterin kamppailusta taata eläke-etujensa päätyminen elämänkumppanilleen Stacie Andreelle kuolemansa jälkeen.


title: Love Is Love

text: Elokuva sai ensi-iltansa Toronton elokuvajuhlilla 13. syyskuuta 2015.


title: Love Is Love

text: Elokuva perustuu tositarinaan Ocean Countyn poliisissa työskentelevästä syöpään sairastuneesta Laurel Hesteristä (Moore), joka kamppailee tasa-arvon toteutumisen puolesta yrittäessään taata eläke-etujensa päätymisen elämänkumppanilleen Stacie Andreelle (Page) kuolemansa jälkeen.


title: Wartburg 1.3

text: Wartburg 1.3 oli itäsaksalaisen, sittemmin saksalaisen Automobilwerk Eisenachin (AWE) vuosina 1988–1991 valmistama henkilöautomalli. Auto oli ainoa nelitahtimoottorilla varustettu Wartburg ja samalla merkkinsä viimeinen edustaja. Sitä valmistettiin sedan- farmari- ja avolavamuunnelmina.


title: Wartburg 1.3

text: Malli pohjautui vahvasti edeltäjäänsä, kaksitahtiseen 353-malliin. Wartburg 1.3:n tuotanto jouduttiin lakkauttamaan ennenaikaisesti sen kysynnän romahdettua rajojen avaudutumisen ja Saksojen yhdistymisen seurauksena.


title: Wartburg 1.3

text: Jo vuosien ajan AWE:n suunnittelijat olivat harkinneet Wartburgin kaksitahtimoottorin korvaamista nelitahtisella. Vuonna 1969 aloitettiin nelitahtisen moottorin suunnittelu. Lopputuloksena syntyi nelisylinterinen rivimoottori koodinimeltään 400, jossa oli hihnavetoinen sylinterinkannen yläpuolinen nokka-akseli. Vaikka 1 593-kuutioinen ja 83-hevosvoimainen moottori oli ominaisuuksiltaan onnistunut, projekti hyllytettiin vuonna 1972 kahden prototyypin valmistuttua. Moottorimalli koki saman kohtalon kuin 1950-luvulla tehdyt vastaavat kokeilut: sen tuotteistamisen edellyttämiin investointeihin ei myönnetty varoja.


title: Wartburg 1.3

text: Myöhemmin 1970-luvulla AWE laati prototyyppiautot RGW 760, 360 ja P610M, jotka jäivät niin ikään toteutumatta.


title: Wartburg 1.3

text: Vuonna 1979 palattiin aiempaan ideaan, jossa olemassa olevaan 353-malliin sovitettaisiin uusi moottori. Joulukuussa 1981 valmistui 1 191-kuutioinen moottorimalli 234, joka oli suunniteltu valmistettavaksi olemassa olevalla konekannalla. Tuotannon oli määrä alkaa lokakuussa 1986.


title: Wartburg 1.3

text: Ennen kuin uuden nelitahtimoottorin valmistusta oli aloitettu, marraskuussa 1984 päätettiinkin käyttää VW:n lisenssillä valmistettavaa moottorimallia, jota varten emoyritys IFA rakensi tehtaan Karl-Marx-Stadtiin. Tehtaan tuotteita oli määrä käyttää myös Trabantissa ja Barkasissa. Poikittain asennettavaksi suunnitellun moottorin sovittaminen Wartburgiin tuotti suuria hankaluuksia, sillä Wartburgissa moottori oli sijoitettu pitkittäin. Moottorin mahduttaminen olisi edellyttänyt keulan pidentämistä 100 millimetrillä, mitä ei pidetty kelvollisena vaihtoehtona. Ainoana ratkaisuna oli korin ja vaihteiston perinpohjainen uudelleensuunnittelu. Vaihteistoksi tuli Itä-Saksassa suunniteltu ja Automobilwerk Zwickaun (AWZ) valmistama nelivaihteinen vaihteisto; viidennelle vaihteelle ei onnistuttu tekemään tilaa. Kesken projektin muuttuneiden suunnitelmien tähden AWE menetti suuria summia jouduttuaan maksamaan aiemmin tilattuja, sittemmin tarpeettomiksi jääneitä työkaluja. Joidenkin arvioiden mukaan olemassa olevan mallin muutostyö maksoi lopulta enemmän kuin kokonaan uuden itäsaksalaisen Wartburg-mallin suunnittelu olisi kustantanut. Alun perin Itä-Saksan hallinto suunnitteli pitävänsä uudistetun Wartburgin tuotannossa muuttumattomana vuoteen 1995 asti.


title: Wartburg 1.3

text: Wartburg 1.3 esiteltiin vuonna 1988 Leipzigin messuilla. Auto oli hyvin samankaltainen edeltäjäänsä verrattuna, mutta yksityiskohdissa oli lukuisia eroja. Raideväliä oli levennetty 100 mm, mikä vakautti kulkua. Maski oli uusittu ja vilkut siirretty etupuskurista lokasuojien kulmiin. Puskurit oli muutettu ajan hengen mukaisesti muovisiksi ja takavaloja oli kasvatettu. Kojelauta oli uusittu ja katkaisimet oli ryhmitelty ergonomisesti ohjauspyörän kummallekin puolelle. Myös lämmitys- ja ilmanvaihtojärjestelmä oli uusittu.


title: Wartburg 1.3

text: Ensimmäinen nelitahtimoottorilla varustettu Wartburg rullasi ulos Eisenachin tuotantolinjalta 12. lokakuuta 1988. Hallitus kaavaili kasvattavansa vuotuisen tuotannon 75 000 ja 100 000 auton välille.


title: Wartburg 1.3

text: Wartburg 1.3 oli huomattavasti kaksitahtista edeltäjäänsä kalliimpi. Kun sedan-mallinen Wartburg 353W maksoi varustelutasosta riippuen 20 000–22 000 Itä-Saksan markkaa, nelitahtisen 1.3:n hinta kipusi 30 200 ja 31 580 markan väliin. Helmikuussa 1989 alkoi farmarikorisen 1.3 "Tourist"-mallin valmistus; sen hinta asettui 33 775 ja 35 190 markan välille. Virallisen valuuttakurssin mukaan laskettuna Wartburgin hinta oli verrattavissa Ford Sierraan, Renault 21:een ja Opel Asconaan. Vertailu on puhtaasti teoreettinen, sillä suurimmalla osalla itäsaksalaisista ei ollut mahdollisuutta hankkia läntisen autoteollisuuden tuotetta. Maassa ei oltu totuttu yhtäkkiseen hinnannousuun; kaksitahtisen 353:n hinta oli vuodesta 1966 noussut alle 20 %, ja Wartburgeja jonottaneet eivät olleet varautuneet maksamaan autosta puolitoistakertaista hintaa aiempaan verrattuna. Edeltäjämallin valmistuksen päätyttyä monet jonottaneet joutuivat rahanpuutteen takia luovuttamaan paikkansa seuraavalle, mutta siitä huolimatta jonotuslista kattoi koko aiotun tuotannon 1990-luvun puoliväliin saakka. Poliittinen johto yritti selittää uuden mallin kohonnutta hintaa sen parannetuilla ominaisuuksilla, mutta glasnostista alkaneen rajojen aukeamisen myötä maahan alkoi tulvia lännestä edullisia käytettyjä autoja, ja perustelu ei vakuuttanut. Uudesta moottoristaan huolimatta Wartburg oli auttamattoman vanhanaikainen hiljakkoin esiteltyihin Škoda Favoritiin ja Lada Samaraan verrattuna.


title: Wartburg 1.3

text: Vuoden 1990 alussa alkoi käydä ilmeiseksi että Wartburgin tarina olisi ohi. Maaliskuussa samana vuonna AWE siirtyi Adam Opel AG:n hallintaan. Toukokuussa ilmoitettiin Opel Vectran tuotannon aloittamisesta Eisenachissa samalla kun Wartburgin tuotanto jatkuisi vuoteen 1993 asti; tuotannosta oli tarkoitus suunnata 80 % vientiin. Romahtanut kysyntä kuitenkin joudutti lopettamispäätöstä, sillä auto ei käynyt kaupaksi vaikka hinta oli onnistuttu painamaan 13 450 D-markkaan. Vuoden 1990 lopulla Wartburgeja myytiin 30 % alennushintaan. Joulukuussa ilmoitettiin että Wartburgin tuotanto nojautui uudelleenyhdistyneen Saksan antamiin tukiaisiin. Viimeinen Wartburg valmistui 10. huhtikuuta 1991. Kokonaistuotantomääräksi tuli 152 775; paras tuotantovuosi oli 1989, jolloin linjoilta rullasi ulos 70 204 autoa, ja viimeisenä vuonna valmistui vain 7 200 yksilöä. Wartburgien tuotannon hiipuessa tehdas keskittyi Opelien valmistukseen.


title: Wartburg 1.3

text: Voimanlähteenä ollut 1 272-kuutioinen, nelitahtinen, nelisylinterinen rivimoottori perustui Volkswagen Polossa vuosina 1981–1990 käytettyyn moottoriin. Siinä oli hihnavetoinen kannen yläpuolinen nokka-akseli, alumiininen sylinterikansi ja valurautainen moottorilohko. Puristussuhde oli 9,5:1 ja moottori toimi 91-oktaanisella bensiinillä. Sylinterin halkaisija oli 75 mm ja iskunpituus 72 mm.


title: Wartburg 1.3

text: Vaihteistossa oli neljä vaihdetta eteen ja yksi peruutusvaihde. Lavamuunnelman vetopyörästön välityssuhde oli hieman sedan- ja farmarimalleja suurempi. Vetoakselit olivat kaksoisnivelöidyt.


title: Wartburg 1.3

text: Korivaihtoehtoihin lukeutui nelioviset sedan- ja farmarimallit sekä kaksiovinen lava-auto. Auton sähköjärjestelmä oli 12-volttinen ja siihen kuului 44 ampeeritunnin akku. Laturi tuotti 14 volttia ja 53 ampeeria.


title: Wartburg 1.3

text: Aikaisempien mallien tapaan Wartburgissa oli kantavana rakenteena erillinen hevosenkengän muotoinen runkorakenne, jonka päälle kori oli asennettu. Sekä etu- että taka-akselilla oli erillisjousitus. Kaikissa malleissa oli 2 450 mm akseliväli. Raideväli edessä oli 1 382 mm ja takana 1 360 mm. Ohjausvaihde oli hammastankotyyppinen.


title: Wartburg 1.3

text: Hydraulinen jarrujärjestelmä oli kaksipiirinen ja varustettu kuorman mukaan säätyvällä taka-akselin jarruvoiman säätimellä. Edessä oli nelimäntäisillä jarrusatuloilla varustetut levyjarrut ja takana simplex-tyyppiset rumpujarrut. Seisontajarru vaikutti takapyöriin mekaanisen välityksen kautta. Vaihtoehtoiset rengaskoot olivat 165 R 13 ja 175/70 R 13.


title: Wartburg 1.3

text: Auton huippunopeus oli 140 km/h ja kiihtyvyys 0–100 km/h kesti 20 sekuntia. Sedan-mallin kantavuus oli 420 kg, farmarimallin 450 kg ja avolavan 840 kg. Katolla sai kuljettaa enintään 60 kg kuorman. Valmistajan suurin sallima perävaunun massa oli 650 kg jarrullisena ja 500 kg jarruttomana.


title: Wartburg 1.3

text: Mallin lyhyen elinkaaren aikana siihen kokeiltiin vaihtoehtoisena voimanlähteenä 1 390-kuutioista, 80-hevosvoimaista Renaultin moottoria, jonka jatkeeksi oli asennettu viisivaihteinen vaihteisto. Tämän avulla auto saavutti 150 km/h huippunopeuden. Tällä yhdistelmällä arvioitiin saatavan noin 1 000 D-markan säästö autoa kohden. Hanke kuitenkin kariutui Wartburgin valmistuksen tyrehdyttyä.


title: Wartburg 1.3

text: Poliisivoimia varten suunniteltiin muunnelma tarpeellisella varustuksella. Autoja valmistettiin kolme kappaletta. Poliisin taholta ei kuitenkaan tullut kiinnostusta, vaan kalustohankinnoissa suuntauduttiin läntisen Saksan suosimiin BMW:ihin ja Volkswageneihin.


title: Wartburg 1.3

text: Vuoden 1990 puolivälissä läntisessä Saksassa tunnettu autojen korisarjojen valmistaja Irmscher suunnitteli kolmen kuukauden toimitusajalla Wartburg New Line -muunnelman, joka esiteltiin syyskuussa 1990. Yläosaltaan punaisessa, kylkilistan alauolelta mustassa autossa oli takaspoileri, uudelleen suunnitellut mustat puskurit ja 14-tuumaiset alumiinivanteet. Jousitusta oli laskettu 25 mm ja autossa oli Bilsteinin iskunvaimentimet. Etuistuimet olivat Recaron valmistamat. Autosta painettiin esitteitä, jotka tarjosivat sitä 17 000 D-markan hintaan. Tuotantoa ei kuitenkaan aloitettu ja prototyyppi jäi ainoaksi laatuaan.


title: Pokémon Go

text: Pokémon Go on ilmaiseksi pelattavissa oleva lisätyn todellisuuden mobiilipeli, jonka on kehittänyt Niantic Labs. Se julkaistiin heinäkuussa 2016 Android- ja iOS-käyttöjärjestelmille aluksi Yhdysvalloissa, Australiassa, Uudessa-Seelannissa ja myöhemmin laajasti Euroopassa sekä muutamassa muussa maassa. Pelissä pelaaja voi pyydystää ja kouluttaa virtuaalisia Pokémon-hahmoja sekä taistella niitä vastaan. Pokémonit esiintyvät eri paikoissa oikeassa maailmassa, ja pelaajan liikkuessa paikasta toiseen hänen puhelimensa värisee Pokémonin läheisyydessä. Pokémonit pyydystetään puhelimen kameran avulla poké-palloon.


title: Pokémon Go

text: Peli sai hyvän vastaanoton, ja se nousi Yhdysvalloissa App Storen kärkeen ja säilytti ykköspaikkansa 74 päivän ajan, kunnes Supercellin "Clash Royale" -peli sivuutti sen.


title: Pokémon Go

text: Nintendon kurssi nousi Tokion pörssissä kahden pörssipäivän aikana 36 prosenttia ja yrityksen markkina-arvo noin 6,4 miljardia dollaria. "Financial Timesin" mukaan peli ei välttämättä tuota paljoa, mutta sijoittajat näkevät paljon potentiaalia Nintendolle mobiilijulkaisuissa.


title: Pokémon Go

text: Nintendo omistaa Pokémon-hahmoja lisensoivasta The Pokémon Companysta 33 prosenttia ja myös osuuden Nianticista.


title: Pokémon Go

text: Pelaaja luo pelin alussa itselleen avatar-hahmon, jolle hän voi valita mieleisensä ulkoasun. Hahmon valinnan jälkeen pelaaja voi valita itselleen aloituspokémonin. Hahmo näkyy kartalla pelaajan sen hetkisessä sijainnissa sekä pelaajan profiilisivulla. Lisäksi jos pelaaja hallitsee jotakin Pokémon-salia (gym), muut pelaajat näkevät hänen hahmonsa siellä. Ympäristön kiinnekohdissa sijaitsee myös Pokéstop-paikkoja, joista pelaaja voi saada poké-palloja ja muita esineitä. Jos pelaaja asettaa Pokéstopille houkuttelumoduulin (Lure module), myös muut pelaajat näkevät sen kartalla.


title: Pokémon Go

text: Pelaajan liikkuessa oikeassa maailmassa pelaajan avatar-hahmo liikkuu pelin kartalla. Eri Pokémon-lajit majailevat eri paikoissa maailmaa: esimerkiksi vesityypin Pokémonit ovat yleensä vesistöjen läheisyydessä. Pokémonin voi näyttää matkapuhelimen näytöllä joko lisätyn todellisuuden tilassa tai esirenderöidyllä taustalla. Lisätyn todellisuuden tilassa Pokémon näytetään kännykän ruudulla kuin se olisi oikeassa maailmassa.


title: Pokémon Go

text: "Pokémon Gossa" pelaajan ei tarvitse taistella Pokémoneja vastaan pyydystääkseen niitä. Kun Pokémon on pelaajan lähellä, se ilmestyy pelikartalle. Silloin pelaaja voi painaa hahmoa, jolloin peli siirtyy taistelutilaan ja pelaaja voi yrittää pyydystää Pokémonin pyyhkäisemällä poképallon hahmoa kohti. Jos pyydystys onnistuu, Pokémon siirtyy pelaajan omistukseen.


title: Pokémon Go

text: Pyydystämisen onnistumiseen vaikuttavat oikea voimankäyttö, ajoitus ja poképallon tyyppi. Pyydystämisestä saa palkinnoksi kahta eri pelinsisäistä valuuttaa, tähtipölyä ja makeisia. Niillä voi kasvattaa Pokémonien taisteluvoimaa (Combat Power, CP), mutta vain makeisia tarvitaan Pokémonin kehittämiseen seuraavalle evoluutiopuun tasolle. Poképallon heittämistäkin voi harjoitella; kierrepallon osaamiseen ja Excellent-heiton onnistumiseen vaaditaan enemmän taitoa, mutta tämä auttaa Pokémonin nappaamista. Pokémon voi myös karata, jolloin hahmo ei siirry pelaajan omistukseen.


title: Pokémon Go

text: Pelaaja voi saada avukseen Silver Pinap-, Golden Razz -,Razz-, Pinap- ja Nanab-marjoja sekä muita nappaamista auttavia esineitä. Razz-marjan avulla pokémonin pyydystäminen muuttuu helpommaksi. Jos pokémon karkaa poképallosta, Razz-marjan vaikutus katoaa. Pinap-marjan avulla pokémonin pyydystäminen tuottaa kaksinkertaisen määrän karkkia, jota tarvitaan pokemonin kehittämiseen seuraavalle evoluutiotasolle. Nanab-marjan avulla pokémonit pysyvät pyydystämistilanteessa paikallaan, mikä helpottaa poképallolla osumista. Houkuttelumoduulilla (Lure module) pelaaja voi lisätä lähiympäristössä ilmestyvien pokémonien määrää 30 minuutin ajaksi.


title: Pokémon Go

text: Pelaaja saa kokemuspisteitä seuraavista pelinsisäisistä tapahtumista: Pokéstop-käynnit, Pokémonien kerääminen, Gym-taisteluiden voittaminen, Pokémon-munien hauduttaminen ja Pokémonin kehittäminen seuraavalle evoluutiotasolle. Pisteiden avulla pelaaja nousee seuraavalle tasolle ja saa palkintoja kehittymisestä. Kun pelaaja pääsee tasolle viisi, hän voi taistella Pokémon-saleilla ja liittyä yhteen kolmesta joukkueesta (Valor, Mystic ja Instinct), jotka ovat laajempia pelaajien ryhmittymiä "Pokémon Gon" maailmassa. Jos pelaaja tulee toisen ryhmittymän hallinnoimalle salille, hän voi haastaa salin johtajan salin arvon laskemiseksi. Kun arvo on nollassa, sali siirtyy pelaajan haltuun ja hän voi jättää salille yhden Pokémoneistaan puolustamaan sitä. Aiemmin ryhmittymä pystyi kehittämään salin arvoa taistelemalla hallitsemansa salin johtajaa vastaan, mutta päivityksen myötä tämä ominaisuus poistettiin. Nykyisisin oman joukkueen hallitsemaa salia voi puolustaa syöttämällä salilla oleville pokémoneille marjoja.


title: Pokémon Go

text: Pokémonien munia voi saada pokéstopeilta. Ne avautuvat, kun niiden hautomisen aloittamisen jälkeen on munan tyypistä riippuen kävellyt 2, 5 tai 10 kilometriä. Suurempi kilometrimäärä munassa antaa yleensä parempia Pokémoneja. Pelissä voi myös valita yhden Pokémoneistaan kumppanikseen. Kun Pokémon on valittu kumppaniksi, se näkyy pelaajan avatarin vieressä ja pelaajan kävellessä Pokémonista riippuen yhdestä viiteen kilometriä pelaaja saa kyseiselle Pokémonille yhden makeisen, jonka voi käyttää Pokémonin kehittämiseen.


title: Pokémon Go

text: Pelissä pystyy ostamaan pokékolikoita, joilla voi ostaa pelin etenemistä hyödyttäviä asioita. Sisäistä rahaa saa myös valtaamalla Pokémon-saleja.


title: Pokémon Go

text: Pelissä on myös ”pääsiäismunia” eli piilotettuja yllätyksiä. Niitä ovat muun muassa Pikachun valitseminen aloituspokémoniksi sekä Eeveen tietyn evoluution valitseminen nimeä muuttamalla.


title: Pokémon Go

text: Helmikuussa 2017 peliin lisättiin muun muassa suuri määrä toisen sukupolven pokémoneja ja uusia marjoja.


title: Pokémon Go

text: Heinäkuussa 2017 peliin tulivat Raid Battlet. Raid Battleissa saleilla voi jopa useiden kymmenten pelaajien kanssa taistella erittäin voimakkaita pokémoneja, eli Raid Bosseja vastaan. Raid Bossin voitettuaan pelaaja voi yrittää napata sen poképallolla. Raid Bossit on luokiteltu vaikeustason mukaan, jossa 1 on helpoin ja 5 on vaikein vastus.


title: Pokémon Go

text: Pelin vuosipäivän kunniaksi heinäkuussa 2017 julkaistiin ensimmäiset legendaariset pokémonit, Lugia ja Articuno


title: Pokémon Go

text: 2018 vuoden kesänä peliin tuli uusi päivitys, jossa tuli Trade (Vaihtokauppa, missä voi vaihtaa omia Pokemonejaan toisen kanssa), ystävät ja lahjat.


title: Pokémon Go

text: Pokémon Go Plus on Nintendon kehittämä Bluetooth low energy -älylaite Pokémon Go:n pelaamiseen. Laitteessa on värinähälytin ja LED-valo, joiden avulla pelaaja saa tietoa lisätyn todellisuuden ympäristöstä ilman älypuhelimen käyttöä. Laitteen valo syttyy palamaan, jos lähellä on Pokémon, jolloin sen voi yrittää pyydystää nappia painamalla. PokéStopin lähellä laite värisee. Myöhemmin älypuhelinta käyttäessään pelaaja voi tarkistaa, mitä hän sai pyydystettyä. Laitteen alkuperäiseksi ilmestymispäiväksi suunniteltiin vuoden 2016 heinäkuun loppua, mutta ilmestymistä lykättiin syyskuulle 2016.


title: Pokémon Go

text: Pelistä tuli lyhyessä ajassa erittäin suosittu. Informaatiotutkimuksen ja interaktiivisen median professorin Frans Mäyrän mukaan suosiossa on kyse paitsi paikkatietoisen pelaamisen uutuudenviehätyksestä, myös kulttuurisesta ja sosiaalisesta ilmiöstä. Hänen mukaansa paikkatietoiseen pelaamiseen on onnistuttu yhdistämään populaarikulttuuri-ilmiö niin, että se lisää motivaatiota lähteä ulos liikkumaan ja tutustumaan uusiin ihmisiin. Riittävän moni ihminen tuntee Pokémonit ja ymmärtää pelin peruspelimekaniikan. Kulttuurisen ja sosiaalisen ilmiön yhteentörmäys ruokkii kumpaakin ilmiötä ja synnyttää keskustelunaiheen. Toisaalta teknologia on tarpeeksi kehittynyttä ja laajalle levinnyttä, että paikkatietoisen pelaaminen läpimurto on mahdollista.


title: Pokémon Go

text: Peli on voittanut useita palkintoja eri kategorioissa.


title: Albania yleisurheilun Euroopan-mestaruuskilpailuissa

text: Albania on saavuttanut yleisurheilun ulkoratojen Euroopan-mestaruuskilpailuissa yhden mitalin ja yhden pistesijan. Luiza Gega sijoittui 3 000 metrin estejuoksussa hopealle Amsterdamissa 2016 ja neljänneksi Berliinissä 2018. Maa on EM-kisojen kaikkien aikojen mitalitilastossa 40. sijalla.


text: Maa on osallistunut EM-kisoihin vuosina 1938, 1966 ja vuodesta 1990 lähtien joka kerta. Ennen vuoden 2016 kisoja sillä ei ollut yhtään pistesijaa eli sijoitusta kahdeksan parhaan joukkoon. Keihäänheiton Euroopan-mestaruuden vuonna 2002 Kreikan edustajana voittanut Mirela Maniani oli syntyjään albanialainen ja edusti Albaniaa vuoden 1994 EM-kilpailuissa.


title: Yūdachi (1936)

text: Yūdachi () oli Keisarillisen Japanin laivaston Shiratsuyu-luokan hävittäjä toisessa maailmansodassa.


title: Yūdachi (1936)

text: Alus tilattiin Sasebon laivastontelakalta. Sen köli laskettiin 16. lokakuuta 1934 ja alus laskettiin vesille 21. kesäkuuta 1936. Alus valmistui 7. tammikuuta 1937.


title: Yūdachi (1936)

text: Alus upotettiin 13. marraskuuta 1942.


title: Harusame (1935)

text: Harusame () oli Keisarillisen Japanin laivaston Shiratsuyu-luokan hävittäjä toisessa maailmansodassa.


title: Harusame (1935)

text: Alus tilattiin Maizurun laivastontelakalta. Sen köli laskettiin 3. helmikuuta 1935 ja alus laskettiin vesille 21. syyskuuta 1935. Alus valmistui 26. elokuuta 1937.


title: Samidare (1935)

text: Samidare () oli Keisarillisen Japanin laivaston Shiratsuyu-luokan hävittäjä toisessa maailmansodassa.


title: Samidare (1935)

text: Alus tilattiin Uraga Dock Companyltä. Sen köli laskettiin 19. joulukuuta 1934 ja alus laskettiin vesille 6. heinäkuuta 1935. Alus valmistui 19. tammikuuta 1937.


title: Samidare (1935)

text: Alus upotettiin 26. elokuuta 1944.


title: Sasebon laivastoarsenaali

text: Sasebon laivastoarsenaali () oli yksi neljästä keisarillisen Japanin laivaston tukikohdasta, joka oli varustettu telakalla.


title: Sasebon laivastoarsenaali

text: Sasebon laivastoalue perustettiin Saseboon Nagasakiin vuonna 1886 laivaston kolmantena Japanin kotisaarten puolustuksesta vastanneista laivastoalueista. Tukikohdan perustamisen jälkeen alueelle perustettiin kuivatelakalla varustettu korjaustelakka 1889. Telakkaa täydennettiin vuoteen 1897 mennessä alusten rakentamiseen vaadituilla työpajoilla ja tarvikkeilla, jolloin varsinainen Sasebon laivastontelakka sai alkunsa ja se nimettiin Sasebon laivastoarsenaaliksi vuonna 1903. Arsenaalin perustamisesta vastasi ranskalainen insinööri Louis-Émile Bertin.


title: Sasebon laivastoarsenaali

text: Vuonna 1913 telakalle pystytettiin 250 tonnin nosturi ja telakkaa laajennettiin suurempien sotalaivojen valmistamiseksi. Washingtonin laivastosopimuksen aiheuttaessa Maizurun laivastoarsenaalin käytöstä poiston siirtyi pääosa uusien hävittäjien ja torpedoveneiden suunnittelusta ja niiden prototyyppien testauksesta Saseboon. Telakalla myös tehtiin "Akagin" ja "Kagan" muutostyöt taistelulaivoista lentotukialuksiksi.


title: Sasebon laivastoarsenaali

text: Toisen maailmansodan aikana telakalla työskenteli jopa 50 000 työntekijää, jotka valmistivat ja huolsivat hävittäjiä, keveitä risteilijöitä ja sukellusveneitä sekä muita laivaston vaatimia aluksia. Telakka myös korjasi taistelulaivat "Yamatoa" ja "Musashia" Tyynenmeren sodan aikana. Sasebon ja Omuran yhdessä muodostama 21. laivastoarsenaali valmisti kaikkiaan 966 lentokonetta.


title: Sasebon laivastoarsenaali

text: Japanin antauduttua 5. syyskuuta 1945 Yhdysvaltain 5. merijalkaväkidivisioona nousi maihin Sasebossa ja kesäkuussa 1946 Yhdysvallat avasi virallisesti laivastotukikohdan () Sasebossa osaan aiemmasta Sasebon laivastoarsenaalista. Jäljelle jäänyt osa telakoista siirrettiin siviilien omistukseen ja alueelle perustettiin 1946 Sasebo Heavy Industries Co. Ltd.


title: HoviRuoka

text: HoviRuoka oy on kouvolalainen elintarvikealan yritys. Yhtiön taustalla ovat kolme liikemiestä, jotka ostivat Karjaportin liiketoiminnan Kouvolassa vuonna 2011. HoviRuoka on lihapiirakoiden markkinajohtaja Suomessa.


title: HoviRuoka

text: Sykyllä 2015 HoviRuoka toi markkinoille kasvispiirakan, joka on vegaaninen vastine lihapiirakalle. Yhdessä kasvispiirakassa on 350 kilokaloria ja rasvaa 14 prosenttia, joka on kaksinkertainen määrä HoviRuoan lihapiirakkaan nähden. Kasvispiirakka on saanut kuluttajien keskuudessa lempinimen vihis.


title: Fubuki-luokka

text: Fubuki-luokka () oli keisarillisen Japanin laivaston 24 aluksen muodostama hävittäjäluokka. Luokan alukset voidaan jakaa kolmeen alaluokkaan: varsinaiseen Fubuki-, Ayanami- ja Akatsuki-luokkiin.